Veljović u radnoj posjeti Bijelom Polju: „Sistem bezbjednosti će očuvati mir i bezbjednost svih građana a posebno osjećaj sigurnosti manjinskih naroda“\nDatum objave: 28.01.2020 13:33 | Autor: UP\nDirektor Uprave policije Veselin Veljović boravio je danas sa saradnicima u Bijelom Polju, u radnoj posjeti Centru bezbjednosti u okviru koje je organizovan sastanak kojem je prisustvovao pomoćnik direktora Zoran Lazović i odgovorne starješine ovog centra, Odjeljenja bezbjednosti Mojkovac i Regionalnog centra granične policije „Sjever“.\n„Na području koje svojom nadležnošću obuhvata Centar bezbjednosti Bijelo Polje, u godini koja je za nama registrovano je 238 krivičnih djela, što je za 9 % manje u odnosu na 2018. godinu. Nadležnim tužilaštvima podnijeto je 215 krivičnih prijava protiv 238 lica zbog sumnje da su izvršili određena krivična djela. Takođe, rasvijetljena su i tri krivična djela iz prethodnog perioda“ – saopštio je načelnik Miloš Bulatović.\n„Bezbjednosna situacija u državi je stabilna, a incidenti koji su zabilježni prethodnih dana su izolovani slučajevi“ – kazao je Veljović.\nSvjedoci smo da se u javnosti plasiraju brojne dezinformacije koje za cilj imaju uznemirenje javnosti, a konstatuju se i pritisci na građane zbog vjerskih ili drugih razloga. Važno je da građani cijene aktuelnu situaciju i da ne podliježu pritiscima i provokacijama, kao i to da sve ovakve slučajeve prijave policiji.\n„Operativni sastav policije djeluje jedinstveno u aktuelnom ambijentu kada je potrebno obezbijediti mirno odvijanje okupljanja građana koji ostvaruju svoje zagarantovano demokratsko pravo na iskazivanje mišljenja i uvjerenja“ – naglasio je Veselin Veljović.\nPolicija pokazuje visok stepen tolerancije, a zakonom propisana ovlašćenja se primjenjuju samo u izuzetnim slučajevima kada je neophodno očuvati stabilnost reda i mira.\nOsim toga, direktor Veljović se tokom ove radne posjete sastao i sa predsjednikom Opštine Bijelo Polje Petrom Smolovićem gdje je zaključeno da je saradnja policije i opštinskih organa u kontinuitetu na visokom nivou.\nBjelopoljska opština je primjer multietničkog sklada i to je vrijednost koju treba čuvati, a dosadašnja saradnja sa lokalnom zajednicom je naišla na sve pohvale.


Njih dvoje su inače brat i sestra, i oboje su naši prvi predstavnici u ovom olimpijskom sportu na Letnjim olimpijskim igrama mladih koje se održavaju u Argentini u oktobru. Šansu imaju i Teodora Jović (do 44 kg) i Bogdan Bulat (do 55 kg) koji se takmiče drugog dana.\n- Presrećan sam što se prvog dana kvalifikacija plasiralo dvoje takmičara iz Srbije. Nadica i Dušan Bozanić su naporno trenirali celu sezonu i rezultat nije izostao. Ovo je sjajan start pred Svetsko juniorsko prvenstvo, ali pre svega imamo još dvoje takmičara koji mogu da se kvalifikuju - rekao je Jugoslav Nastasić, jedan od trenera juniorskog nacionalnog tima.\n- Veoma sam zadovoljna što smo brat i ja uspeli da se kvalifikujemo. Sad ćemo se koncentrisati da budemo još bolji na Svetskom prvenstvu i nadamo se najsjajnijem odličju - istakla je Nadica.\nNa startu je poražena Jovana Mušicki (do 49 kg), dok je Viktoru Puškiću (iznad 73 kg) za malo izmakao plasman na OI za mlade.\nOdmah po završetku kvalifikacija, u Tunisu se održava Svetsko juniorsko prvenetsvo na kome Srbija učestvuje u punom sastavu.


Pripreme veslačke reprezentacije Srbije za novu sezonu\nU sredu, 5. februara, u Tursku otputovala još jedna grupa srpskih veslača, od četvrtka startuju pripreme i u Crnoj Gori.\nNakon kratke epizode priprema u Srbiji srpski veslači nastvaljaju da rade punom parom van granica naše zemlje. Jedna grupa veslača predvođena članom selektorske komisije Nebojošm Ilićem, te trenerima reprezentacije Aleksandrom Ivkovićem i Sašom Mimićem u subotu, 1. februara otputovala je u Tursku gde će u regiji Mugla ostati naredne dve nedelje.\nSrpski veslači s prvim danima 2014. nastavili pripreme za novu sezonu\nZa srpske veslače praznička atmosfera je već prvim danima u 2014. zamenjena radnom. Pripreme za predstojeću sezonu, koje uveliko traju od oktobra, samo su na kratko prekinute oko Nove godine. Postrojeni u nekoliko grupa veslači i veslačice su nastavili da popunjavaju mozaik za ogromne izazove koji ih očekuju i u nastupajućoj sezoni.\nSve misli usmerene ka Igrama u Riju\nPRIČA SA NAJBOLJIM MLADIM SPORTISTOM SRBIJE U IZBORU OKSNajbolji mladi sportista naše zemlje u izboru Olimpijskog komiteta Srbije Andrija Šljukić priča kako je reagovao kada je saznao da je dobio prestižno priznanje, o sezoni za nezaborav, planovima za budućnost, ljubavi prema veslanju…\nU susret novoj veslačkoj sezoni - rezultati koji ohrabruju\nPripreme za najveci sportski događaj u Srbiji 2014. teku po planu\nPredsednik Organizacionog komiteta Evropskog prvenstva u veslanju – Beograd 2014. Predrag Peruničić napomenuo da će predstojeći šampionat biti idealna prilika za promociju veslanja i kao akademskog sporta\nVeslači odradili prvi test za novu sezonu\nU subotu i nedelju, 26. i 27. oktobra 2013, na Adi Cigalniji kandidati za sastav reprezentacije Srbije imali testiranja na 6 km i 4 km


Ministar sigurnosti Bosne i Hercegovine (BiH) Dragan Mektić je danas u Bihaću izjavio kako će najkasnije sutra biti poznati objekat ili više njih za smještaj migranata na području Unsko-sanskog kantona.\n“Ministar sigurnosti se obavezao da će s komesarom MUP-a KS razgovarati na ovu temu i dogovoriti konkretne mjere i radnje u smislu onemogućavanja transporta migranata na područje našeg kantona, u kontekstu izgradnje i stavljanja u upotrebu imigracionog centra u Hadžićima”, kazao je Koričić.\n“Ovom migrantskom krizom se može upravljati na način da svi mi zajedno koordiniramo radimo i sarađujemo. Danas ova Vlada zajedno s ministrom Mektićem i predstavnicima IOM-a može adekvatno odgovoriti kada je u pitanju migrantska kriza. Dobili smo komesara policije USK i policija sada mora zavesti javni red i mir, te uspostaviti pravni poredak. Naš zadatak je da sutra potvrdimo lokacije koje su dali predstavnici lokalnih zajednica, koje će od strane IOM-a biti pripremljene da budu privremeni smještaj za migrante koji se nalaze na ovoj ruti, jer svijesni smo da su građani ovog kantona dali nadljudske napore i održali ovaj kanton na kojem se ova kriza lomi”, istako je premijer Ružnić.


Vučić: Sve zemlje regiona teže članstvu u EU i preduzimaju teške korake kako bi joj se približili | EUME\nNaslovnica Info Intervjui Vučić: Sve zemlje regiona teže članstvu u EU i preduzimaju teške korake...\nVučić: Sve zemlje regiona teže članstvu u EU i preduzimaju teške korake kako bi joj se približili\nCrna Gora i Srbija odabrale su svoje puteve. Srbija se neće priključivati nijednom vojnom savezu, a Crna Gora je dobila poziv za NATO i želi da uđe u Alijansu. To je izbor Crne Gore i Srbija se nikada neće miješati u njena unutrašnja pitanja kazaoje u izjavi za Pobjedu predsjednik Vlade Srbije Aleksandar Vučić.\nOn ističe da ulazak Crne Gore u NATO ne može ni u kom slučaju loše uticati na odnose dvije države, niti na odnose u regionu.\nNaglašavam da Srbija i Crna Gora nijesu potpisale iste sporazume kada je Alijansa u pitanju. Srbija se, za razliku od Crne Gore, ne priključuje nijednom vojnom savezu, ali se ne miješamo u unutrašnje stvari Crne Gore poručio je Vučić.\nOn je kazao da “Srbija ima dobre bilateralne odnose sa Crnom Gorom, koje želimo da unapređujemo”.\n“Takođe, ne vidim u budućnosti kako bi ulazak Crne Gore u NATO na bilo koji način u lošem smislu mogao da utiče na naše odnose i na odnose u regionu. Odnosi između naše dvije države su dobri, vjerujem da mogu da budu i bolji”, kazao je Vučić.\nOn je istakao da ,”Srbija ostaje vojno neutralna i da nastavlja saradnju sa Rusijom, ipak Evropska unija ostaje cilj”.\n“Kada je region u pitanju, moram ukazati na problem narastajućih nacionalizama na Balkanu, koji se prećutkuju. Činjenica je da se to može osjetiti svuda u regionu i samo politički slijep čovjek može se praviti da to ne vidi. Sve zemlje regiona teže članstvu u EU i preduzimaju teške korake kako bi joj se približili, ali je u isto vrijeme EU izgubila magičnu moć koju je imala. Želimo da postanemo dio EU i posvećeni smo tome, ali to više nije veliki san kakav je bio u prošlosti”, kazao je Vučić.\n“Moramo još mnogo toga da uradimo, prije svega u pravosuđu, borbi protiv korupcije i kriminala i za to nam je potrebna podrška EBRD-a i EU. U međuvremenu, međutim, mi idemo dalje, svi s namjerom da budemo dio EU”, rekao je Vučić, primijetivši da je Unija donekle izgubila svoju magičnu moć kad je riječ o Balkanu.\nDodao je da ima još mnogo stvari koje bi trebalo da uradimo u narednom periodu kako bismo bili dio Evrope.\n“Znamo koliko je važno da investiramo u dobre ekonomske i političke odnose. Mi živimo na Balkanu i ponosni smo što smo tu. Neki bi, možda, željeli da budu van Balkana. Za nas je to irelevantno, mi hoćemo najbolje moguće odnose sa svim ljudima i narodima na Balkanu. Nama region treba da bude centar interesovanja. Ne treba da bježimo od regiona, tu treba da radimo najviše i da zarađujemo najviše”, poručio je srpski premijer.\nVučić je zaključio da EU nije više onoliko privlačna koliko je bila.\n– Ali, mi smo racionalni ljudi i znamo da je to najbolje za našu zemlju i za region kazao je premijer Srbije.


kajl skat - Dnevni list Danas\nPočetna » kajl skat\nSAJ, „Kobre“ i američke „Foke“ održale zajedničku vežbu u Batajnici\nPripadnici Specijalne antiterorističke jedinice, bataljona vojne policije „Kobre“ i specijalne jedinice američke mornarice „Foke“ održali su danas zajedničku vojnu vežbu, a ministar unutrašnjih poslova Nebojša Stefanović ocenio je da je takva saradnja važna jer se prenose znanja, a sve u cilju zaštite bezbednosti građana.\nMihajlović: Izgradnja Moravskog koridora od strateškog značaja\nRegionalna stabilnost važna je za brži ekonomski razvoj čitavog regiona, kojem doprinosi i povezivanje u infrastrukturi, ocenjeno je danas na sastanku potpredsednice Vlade Srbije i ministarka građevinarstva, saobraćaja i infrastrukture Zorane Mihajlović sa ambasadorom SAD u Beogradu Kajlom Skatom.\nPremijerka Ana Brnabić posetila je danas, u društvu sa guvernerom Razvojne banke Saveta Evrope Rolfom Venzelom, američkim ambasadrom Kajlom Skatom i ministrom zdravlja Zlatiborom Lončarom, renovirani deo klinike „Dragiša Mišović“ u koju je uloženo 14 miliona evra.\n„Neophodna saradnja sa SAD u suzbijanju narkotika“\nMinistar unutrašnjih poslova Nebojša Stefanović i ambasador Sjedinjenih Američkih Država Kajl Skat razgovarali su danas u Beogradu o bezbednosnim izazovima u regionu i svetu, saopštio je MUP.\nDačić: SAD ima novi pristup rešavanju pitanja KiM\nAmerički stav bio je i ostaje da jedino stabilno rešenje pitanja Kosova može biti pronađeno kroz pregovore Beograda i Prištine, izjavio je američki ambasador u Srbiji Kajl Skat.\nPovici nisu poremetili Skota\nAmbasador Sjedinjenih Američkih Država (SAD) Kajl Skot održao je danas predavanje na niškom Univerzitetu, a njegovo izlaganje kratko je prekinuo Dragan Krstić iz Centra za ljudska prava i demokratiju.\nPiše: Južne vesti 2. 2. 2018.\nSkot: Besan sam zbog širenja laži protiv Amerike\nAmerički ambasador Kalj Skot izrazio je danas nezadovoljstvo širenjem laži protiv njegove zemlje u medijima u Srbiji.\nPiše: FoNet 25. 1. 2018.\nSkot: Demokratija na delu u Srbiji\nPravo građana da iznesu svoje nezadovoljstvo u javnim nastupima, sloboda govora i okupljanja su ključni elementi žive demokratije, ocenio je američki ambasador u Srbiji Kajl Skat.\nSAD: Izbegavati povišenu retoriku\nAmbasador Sjedinjenih Američki Država u Srbiji Kajl Skat istakao je danas u razgovoru sa predsednikom Srbije Tomislavom Nikolićem da SAD nastavljaju da podržavaju dijalog Beograda i Prištine, uz medijaciju, i ohrabruju „Srbiju i Kosovo da traže mogućnosti ka napredovanju u sveobuhvatnoj normalizaciji odnosa“.\nSkat: Ni Beograd, ni Priština ne ispunjavaju obaveze sporazuma\nAmbasador SAD Kajl Skat je oceno da i Beograd i Priština moraju da ispunjavaju obaveze iz Briselskog sporazuma.\nNe znam detalje, ne mogu da komentarišem\nPročitao sam o čemu je premijer govorio, ali ne znam detalje o tome i to ne mogu da komentarišem – odgovorio je Kajl Skat, ambasador SAD u Srbiji, na pitanje kako komentariše izjavu premijera Srbije Aleksandra Vučića o tome da je neko iz vrha srpske policije dostavljao važne podatke obaveštajnim službama i pojedinim ambasadorima.\nPiše: N.Kovačević 25. 10. 2016.\nSkat: Nije obavezno članstvo u NATO\nNe morate da budete članica NATO, pa ni kandidat, da biste sarađivali sa tom organizacijom, i mnoge države, od Švedske i Finske do Austrije i Irske, odabrale su pristup sličan vašem, izjavio je američki ambasador Kajl Skat za najnovije izdanje Nedeljnika.\nSkat: Referendum u RS destabilizuje region\nAmerički ambasador u Beogradu Kajl Skat ocenio je danas da bi referendum u\nRepublici Srpskoj mogao destabilizovati region.


Badminton klub “Ravens“ izuzetno uspešan na turniru u Kruševcu – Veliki Park\nBadminton klub “Ravens“ izuzetno uspešan na turniru u Kruševcu\nČlanovi Badminton kluba “Ravens KG” uspešno su nastupili na prvom zvaničnom juniorskom turniru u ovoj godini „Juniorski Kup – Kruševac 2019“ za igrače od 11 do 17 godina i vratili se bogatiji za šest medalja – pet srebrnih i jednom bronzanom.\nKragujevački igrač Aleksandar Jovičić pobedio je u polufinalnom meču muškog singla za igrače do 17 godina Mihajla Tomića (BK Beograd) sa 2-1 i plasirao se u finale te konkurencije. U finalu je i pored sjajnog otpora i održavanja rezultatske neizvesnosti u oba seta do 15:15 ipak poražen od Sergeja Lukića, domaćeg igrača sa daleko većim internacionalnim iskustvom 0-2.\nPored tog srebra, igrači iz Kragujevca su bili veoma uspešni i u ostalim konkurecijama:\nMS U17 – Aleksandar Jovičić 2.mesto\nMD U17 – Aleksandar Jovičić/Igor Jovanović 2.mesto\nMS U13 – Relja Milić 2.mesto\nMD U13 – Relja Milić/Vuk Dimitrijević (BK Fanatik VŠ) 2.mesto\nMD U13 – Stefan Maksimović/Danilo Janković (BK CLEAR BG) 3.mesto\nČetiri devojčice iz redova BK RAVENS KG su nastupale na ovom turniru: Lana Dramićanin, Petra Gordić, Ema Novaković i Teodora Vitković. Lana i Petra su bile na korak od medalje u konkurenciji dublova, a debi na Jr. Kupovima za Emu i Teodoru je bio veoma koristan za prikupljanje neophodnog iskustva na ovom nivou takmičenja.\n„Prezadovoljni smo kompletnim nastupom svih naših juniora. Očekivano, ovoga puta dečaci su osvajali medalje, a devojčice sticale neophodno iskustvo. Drago nam je što je Aleksandar Jovičić prikazao zbog čega je aktuelni juniorski prvak Srbije u 2 konkurencije i što je zrelom i strpljivom igrom uspeo da se nametne u mečevima sa daleko iskusnijim rivalima. Njegovo vreme u konkurenciji igrača do 17 godina tek dolazi kako na domaćoj tako i internacionalnoj sceni. Takođe, i Relja Milić je plasmanom u finale konkurencije igrača do 13 godina predstavio svoj potencijal i opravdao mesto u reprezentaciji Srbije.\nU parskim konkurencijama dečaka, Stefana i Relju smo uspešno uparili sa vršnjacima iz Vršca i beogradskog kluba Clear, a verujemo da će dodatnim uigravanjem tih dečaka dolaziti do novih takmičarskih uspeha.\nNastavljamo sa vrednim radom i pripremamo realizaciju uspešnih sportskih manifestacija i međunarodnih i humanitarnih projekata u Kragujevcu i Srbiji.\nHvala svim igračima na pokazanim veštinama i velikom zalaganju i ogromnom uspehu u skladu sa renomeom prvog badminton kluba u Šumadiji“, izjavio je Andreja Todorović predsednik UO BK RAVENS KG i glavni trener kluba.\nTurnir „Kruševac 2019“ je pod pokroviteljstvom Ministarstva omladine i sporta Republike Srbije, Badminton saveza Srbije organizovao Badminton klub “Zmajevi” Kruševac.\nCategories:\tKragujevac, Sport, Vesti\t/ No Responses / by Milan 6 марта, 2019


RSa Archives - Klik Jajce\nSpot za pjesmu “Јedina Srpska”, koju izvode Beogradski sindikat i Danica Crnogorčević i koji je premijerno prikazan na obilježavanju neustavnog dana Republike Srpske, uklonjen je...\nEU otvoreno zaprijetila rukovodstvu RS-a sankcijama i revizijom pomoći\nEvropska unija oštro osuđuje negativnu i huškačku retoriku koja izaziva podjele, a koju su čelnici Republike Srpske koristili tokom proslave 9. janura. Takva retorika i...\nU pismu mostarskom muftiji Salemu ef. Dedoviću mostarski sveštenici osudili incident u Gacku. Iz izvora bliskih Islamskoj zajednici neslužbeno saznajemo da su mostarski sveštenici predvođeni...\nSaslušanja političara iz RS-a zbog rušenja ustavnog poretka\nNastavljaju se saslušanja političara iz Republike Srpske u Tužilaštvu Bosne i Hercegovine zbog sumnji u počinjenje kaznenog djela rušenje ustavnog poretka. Opozicija za ove istrage...\nPočela sjednica Predstavničkog doma BiH, ne prisustvuju joj predstavnici iz RS-a\nPostavljanjem poslaničkih pitanja na koja bi članovi Vijeća ministara Bosne i Hercegovine trebali odgovarati usmeno, počela je sjednica Predstavničkog doma Parlamentarne skupštine BiH. Nakon toga,...\nSchmidt: Predstavnici RS-a, vratite se u institucije\nBosna i Hercegovina je sada u situaciju kada određeni izabrani predstavnici parališu rad državnih institucija. što nije u skladu sa zakletvom koju su svi položili,...\nEU parlamentarka iz stranke Zelenih iz Holandije, Tineke Strik, zajedno sa drugim evroparlamentarcima uputila je pismo komesaru za proširenje EU Oliveru Varhelyijuv u kome se...\nOdluka je ovo koji su lideri stranaka iz RS-a donijeli na sastanku u Banjoj Luci nakon odluke visokog predstavnika Valentina Inzka da nametne dopune u...


Nizozemski ambasador u BiH najavio sankcije protiv RS: Neustavne radnje imat će posljedice - Novi Horizonti\nNizozemski ambasador u BiH najavio sankcije protiv RS: Neustavne radnje imat će posljedice\nGrađani BiH zaslužuju odgovornu politiku i funkcionalne institucije, napisao je Valtmans na Twitteru\nAmbasador Nizozemske u Bosni i Hercegovini, Jan Valtmans (Waltmans), u petak je osudio odluke bh. entiteta Republike Srpske da blokira institucije države kao i da implementira zaključke sa sjednice Narodne Skupštine RS iz decembra 2021. o prijenosu nadležnosti.\nPodržao je uvođenje sankcija kao odgovor na “te neustavne radnje”.\n– Neustavne radnje Republike Srpske (RS) kao i blokada državnih institucija koju sprovode političari iz RS imat će posljedice. Može se očekivati smanjenje evropske i međunarodne pomoći. Drugi koraci se također razmatraju. Građani BiH zaslužuju odgovornu politiku i funkcionalne institucije – naglasio je Valtmans.\n← Tevba za grijehe koje smo zaboravili\nIzraelska vojska greškom ubila svoje komandose →\nEVO KO JE GLASAO PROTIV DA 11. JULI BUDE DAN ŽALOSTI\nNAIL SALKANOVIĆ SA 14 GODINA POSTAO HAFIZ KUR’ANA\nManjača / Pogledajte takmičenje u sklekovima između bh. i američkog vojnika\n23. Maja 2021. Aylin


Otvoren javni poziv za poslodavce “Zaposleni po meri Vašeg biznisa” – Edukativni centar Kruševac\nOtvoren javni poziv za poslodavce “Zaposleni po meri Vašeg biznisa”\nProjekat „Znanjem do posla“ (E2E), osmogodišnji partnerski projekat dve vlade – Švajcarske i Srbije – osmišljen da stvori preduslove za brže zapošljavanje mladih, objavio je novi poziv za poslodavce “Zaposleni po meri Vašeg biznisa”. U okviru ovog poziva, projekat E2E pruža finansijsku i tehničku podršku poslodavcima iz ciljnih lokacija za organizovanje obuka na radnom mestu, za mlade koji traže zaposlenje. Pomenuti program podrške olakšaće poslodavcima proces izbora, obuke (ili pripreme) i zapošljavanja novih zaposlenih. Projekat „Znanjem do posla“ za ovaj poziv izdvaja 50 miliona dinara.\nSa ciljem poboljšanja položaja mladih na tržištu rada Srbije, kroz modernizaciju politika zapošljavanja i osposobljavanje mladih za tražene poslove, E2E projekat sprovešće program obuke na radnom mestu u sledećim okruzima: Raški, Rasinski, Pirotski, Nišavski, Pomoravski, Zaječarski, Mačvanski, Šumadijski i Moravički. U zavisnosti od raspoloživih sredstava, uslova obuke i drugih specifičnih uslova, postoji mogućnost razmatranja i prijava sa drugih teritorija.\nPoslodavci zainteresovani za organizovanje obuke na radnom mestu pozivaju se da popune i podnesu prijavni formular posredstvom platforme SmartME ili da kontaktiraju jednog od lokalnih partnera projekta u Kragujevcu, Kruševcu (Edukativni centar – Kruševac), Novom Pazaru, Pirotu i Knjaževcu, koristeći kontakt podatke na internet stranici projekta.\nSmernice za podnosioce i formulari za prijavljivanje mogu se preuzeti sa internet stranice E2E projekta: znanjemdoposla.rs/ponuda-za-poslodavce.


Regionalna konferencija o energetici u Budvi od 6. do 7. septembra | Energetski portal Srbije\n08.09. 2014 Svet\nOd 6. do 7. septembra 2014. godine u Budvi održana je Regionalna konferencija o energetici na kojoj su prisustvovali delegati iz osam zemalja Zapadnog Balkana, eksperti iz energetike, predstavnici državne uprave, predstavnici kompanija čija je delatnost energetika.\nRegionalnu konferenciju o energetici otvorio je potpredsednik Skupštine Crne Gore gospodin Suljo Mustafić, koji je izjavio da je pre svega neophodno usaglasiti direktive Evropske unije sa domaćim zakonima. Gospodin Mustafić naglasio je i da je potrebno u što većoj meri iskoristiti potencijal obnovljivih izvora energije kako bi se uspostavila energetska stabilnost u regionu i privukle investicije u energetski sektor.\nU okviru konferencije održani su i paneli posvećeni Trećem energetskom paketu, Energetskom sporazumu i ulaganju u energetiku.\nRegionalnu konferenciju o energetici organizovala je Westminster fondacija za demokratiju u saradnji sa Skupštinom Crne Gore i Mrežom parlamentarnih komisija za ekonomiju, finansije i evropske integracije.\nRegionalna konferencija o energetici\nMreža parlamentarnih komisija za ekonomiju finansije i evropske integracije


Anatema i pretnje kao politika ili krivično delo - Bor GRAD INFO\nAnatema i pretnje kao politika ili krivično delo\nurednik\t јул 27, 2008 272 0\nBEOGRAD, 26. jula (Tanjug)\n– Napadi na novinare, ali i pretnje najvišim državnim funkcionerima izazvali su danas oštra reagovanja političkih stranaka, analitičara, i medijskih kuća, koje zahtevaju zaštitu novinara i reagovanje nadležnih državnih organa na sve ono što izlazi iz okvira političke borbe i potpada pod krivično delo.\nPredsednik Srbije Boris Tadić poručio je danas da jezik mržnje i nasilničko ponašanje ne mogu biti tolerisani ni u parlamentu, ni na ulici i podržao zahtev medijskih kuća da državni organi omoguće novinarskim ekipama nesmetan rad i bezbednost na terenu.\nTadić je ukazao da više ne sme da se dogodi da se napadaju i prebijaju novinari, snimatelji i fotoreporteri, koji profesionalno rade svoj posao.\nOn takođe ocenjuje da su govor mržnje i pozivi na linč i nasilje, koje čujemo od predstavnika nekih stranaka, neprimereni u civilizovanom društvu: „Jezik mržnje i nasilničko ponašanje ne mogu biti tolerisani, ni u parlamentu, ni na ulici“, naglasio je predsednik Tadić.\nVršilac dužnosti republičkog javnog tužioca Slobodan Radovanović zatražio je danas od medija autentične snimke i transkripte konferencije Srpske radikalne stranke, na kojoj je poslanik te stranke Vjerica Radeta uputila pretnje predsedniku Srbije Borisu Tadiću.\nRadovanović je izjavio Tanjugu da tužilaštvo, povodom svih dešavanja kojima se može ugroziti ustavno uređenje i bezbednost Srbije, kao i radnji kojima se narušava javni red i mir i spokojstvo građana, postupa u skladu sa Ustavom i zakonom datim ovlašćenjima.\nNa konferenciji SRS, održanoj u pretak, 25. jula, Radeta je poručila predsedniku Tadiću da se izdaja u Srbiji ne prašta, da to nije pretnja, već upozorenje na prokletstvo koje je izdajnike pratilo u srpskoj istoriji.\nOna je u tom kontekstu podsetila na krah dinastije Obrenovića i poručila sadašnjim ljudima na vlasti da, možda, neće svi imati „sreću“ Zorana Djinđića, jer, kako je navela, Bog kažnjava do sedmog kolena, a po nekima i do 11. kolena.\nNa pretnje koje je Radeta uputila predsedniku Srbije tužilaštvo treba odmah da reaguje, izjavila je u petak uveče portparol Demokratske stranke Jelena Trivan.\nTrivanova je ocenila u izjavi Tanjugu da je važno da takvo ponašanje bude sankcionisano, jer je ovakvim izjavama narodni poslanik osramotio i skupštinu i građane koje predstavlja.\nI stranka G17 plus je zatražila od nadležnog tužilaštva da odmah pokrene krivični postupak protiv Radete, jer je, kako je navedeno, reč o teškom krivičnom delu ugrožavanja sigurnosti.\nTo krivično delo regulisano je članom 138 Krivičnog zakonika Republike Srbije, koji ugrožavanje sigurnosti definiše kao pretnju napadom na život ili telo određenog lica ili njemu bliskog lica, navodi G17 plus.\n„Krajnje je vreme da se u našem društvu uspostavi odgovornost za izgovorenu reč i da se najstrože kazne oni koji javno pozivaju na linč bez ikakvog straha da će biti kažnjeni“, poručila je G17 plus.\nPortparol D S S Andreja Mladenović smatra da su protesti poslednjih dana motivisani „medijskom blokadom“ opozicije i da je vlast ta koja mora da se potrudi da svojom poilitikom i delovanjem izbegne da do protesta dođe.\n„Osuđujemo svaku vrstu nasilja, a posebno napade na novinare. Apelujemo na sve koji učestvuju u protestima da se uzdrže od te vrste reakcija. Ukoliko postoji nezadovoljstvo radom nekog medija, postoje drugi načini da se to nezdovoljstvo iskaže, ali napad na novinare je svakako za osudu“, naglasio je Mladenović.\nTeoretičar kulture Jelena Djorđević osudila je danas pretnje radikala upućene predsedniku Srbije:“Bila sam zgrožena kada sam sinoć čula pretnje funkcionerke SRS Vjerice Radete upućene predsedniku Tadiću, govorom mržnje, naročito posle atentata na premijera Zorana Djinđića i moram da kažem da su mi se ‘noge odsekle'“, izjavila je Djorđevićeva Tanjugu.\n„Reč radikalizacija je veoma blaga, to je već kriminalizacija naše političke scene. Ovakve stvari više ne smeju prosto da prolaze neopaženo, da ih niko ne primećuje. To mora da se kazni, jer u javnosti nekom pretiti ubistvom prevazilazi sve granice dozvoljenog“, smatra Djorđevićeva.\nDirektor Srpskog pokreta obnove Aleksandar Jugović upozoriio je da je u ovom trenutku svaka pogrešno izgovorena reč „tempirana bomba“.\nJugović je u izjavi Tanjugu, reagujući na pretnje Radete, ocenio da sloboda govora ne podrazumeva poziv na politički progon ili na ubistvo, da je „Srbiji dosta Ibarske, Budve, Fruške Gore i da je narod 11. maja rekao da je taj period istorija, prošlost“.\n„Poslednja izjava me šokirala, žena je majka, funkcioner SRS-a, kune tuđu decu, strašno, ježivo“, rekao je Jugović.\nSocijaldemokratska unija ocenjuje da pretnje smrću predsedniku države, izrečene na konferenciji za novinare Srpske radikalne stranke, predstavljaju veoma opasno zaoštravanje političke situacije u zemlji.\nOva stranka ističe da se, ukoliko se SRS odmah ne ogradi od ovih izjava, može smatrati da ih ona podržava.\nLiberalno-demokratska partija osudila je danas pretnje radikala, ocenivši da je to opasno kršenje zakona na koje bi trebalo da reaguje javni tužilac.\nU saopštenju LDP je ocenila da je na pretnje smrću državnim funkcionerima koje je juče na konferenciji za medije Srpske radikalne stranke iznela Vjerica Radeta najadekvatnije reagovanje podnošenje krivične prijave protiv nje.\nPredsednik Političkog saveta Liberalno demokratske partije i poslanik te stranke Vesna Pašić ukazuje da „nije došlo do radikalizacije ukupne“ političke scene u Srbii, već samo Srpske radikalne stranke.


Gruzija je saopštila da je zajednička operacija sa Evropolom, američkim i australijskim bezbjednosnim službama bila najveća do sada u toj bivšoj sovjetskoj državi.\nMeđu uhapšenima su roditelji desetak devojčica, za koje policija navodi da su plaćane između 170 dolara do 1.000 dolara za fotografisanje. Među uhapšenima su američki i australijski državljani.\n- Razbijanje ove organizacije imaće značajan uticaj na proizvodnju i distribuciju materijala sa eksploatacijom dece u Gruziji i na međunarodnom planu - rekla je pripadnica australijske federalne policije na konferenciji za novinare u Tbilisiju Vendi Riks.\nU saopštenju iz gruzijskog Ministarstva unutrašnjih poslova navodi se da se, ukoliko uhapšeni budu proglašeni krivim za trgovinu djecom, proizvodnju i prodaju dječije pornografije, suočavaju sa doživotnom robijom.\nMEĐUNARODNA AKCIJA PROTIV ZLOSTAVLJAČA Učestvovali i policajci susednih zemalja, sa ulica sklonjeno 70 LJUDI zbog trgovine decom i drugih zlodela\nNAPRAVIO 12 MOLOTOVLJEVIH KOKTELA Gruzijska policija uhapsila muškarca zbog pravljenja eksploziva


7 načina da prekinete svađu sa partnerom - Savršena\nSvi parovi se svađaju i to je normalno. Ako se izvuku pouke, svađa nekada može imati i pozitivan efekat na odnos sa partnerom.\nMeđutim, ako se konflikt produži, a rešenja nema ni na vidiku, može da dovede čak i do raskida veze. Zato vam otkrivamo pametne načine i ispravne fraze koje će vam pomoći da okončate svađu, tako da ne zažalite ni zbog jedne izgovorene reči.\nNe kritikujte partnera\nNe preuvaličavajte svoja osećanja\nNe pravite pretpostavke\nNe gledajte na partnera sa visine\nNe napadajte partnera zbog grešaka iz prošlosti\nPotrudite se da posmatrate stvari i sa njegove tačke gledišta\nTagovi: brak, ilustracije, Izdvajamo, Komunikacija, komunikacija, svađa, veza


Šoć: U Srbiji devet najugroženijih grupa građana\nU Srbiji nema sistemske diskriminacije, ali postoji devet najugroženijih grupa u koje, što je veoma poražavajuće, spadaju i osobe sa invaliditetom, izjavio je danas savetnik u Kancelariji za ljudska i manjinska prava Vladimir Šoć, na tribini Stvaranje tolerancije i razumevanja prema LGBT populaciji u srpskom društvu.\nŠoć je naveo da je analiza izvešataja zaštitnika građana i brojnih institucija i organizacija koje se bave zaštitom ljudskih prava, borbom protiv diskriminacije i nasilja, pokazala da su među najugroženijim pripadnici nacionalnih manjina, verskih zajednica i verskih grupa, žene, predstavnici LGBT, stari, deca, migranti i izbeglice.\nTakođe, dodao je, u tu grupaciju spadaju i osobe čije je zdravstveno stanje osnov za diskriminaciju.\nAdvokat iz Komiteta pravnika za ljudska prava Kristina Todorović rekla je da bi jedan od najznačajnih mehanizama u zaštiti LGBT populacije bila adekvatna kaznena politika i primena člana zakona 54 koji se odnosi na zločin iz mržnje.\n- U Srbiji ne postoji nijedna presuda zasnovana upravo baš na tom članu zakona, iako on postoji od 2012. godine - navela je Todorović i dodala da bi nasilnicima trebalo izricati i psiho-socijalni tretman, poput rada sa LGBT populacijom.\nPripadnici LGBT nasilje retko prijavljuju organizacijama civilnog društva a još ređe institucijama, rekla je savetnica u Beogradskom centru za ljudska prava Jovana Stopić i dodala da je pitanje lične bezbednosti prioritet LGBT zajednice.\nPrema njenim rečima, istraživanja su pokazala da je veliki broj pirpadnika LGBT zajednice bio izložen nekom vidu nasilja, čak 70 odsto verbalnom i psihičkom, a 20 i fizičkom nasilju.\nMilan Filipović iz Komiteta rekao je da bi razlog za to što se član zakona 54 ne primenjuje mogao biti u obuci nosilaca pravosudnih funkcija.\nŠoć je naveo da u Srbiji, ipak postoji diskriminacija jer ona posotji od kad postoji i društvo.\n- Zato bi bilo nerealno da hoćemo potpuno da iskorenimo diskriminaciju, ali hoćemo da je u što većoj meri sprečimo da se dešava u našoj zemlji - rekao je Šoć.\nOkrugli sto realizovan je u okviru projekta svaranja tolerancije prema pripadnicima LGBT zajednice u organiziaciji Komiteta pravnika za ljudska prava, uz podršku Kancelarije za ljudska i manjinska prava i Ministarstva spoljnih poslova Norveške.\nIzabrani lekari opšte prakse i kardiolozi ovih dana su pod opsadom pacijenata koji u ordinacije dolaze da se raspitaju da li je tačno da lek za visok krvni pritisak koji piju izaziva rak, mada je dosta i onih koji traže da im se terapija zameni i prepišu medikamenti koji ne sadrže sporni sastojak.


sdcafe | U pet godina na našim putevima poginulo 63 dece U pet godina na našim putevima poginulo 63 dece\nVIŠE od sedam i po hiljada dece doživelo je saobraćajnu nesreću na srpskim putevima u poslednjih pet godina, a od tog broja poginula su 63 mališana! Ovo su alarmantni podaci Agencije za bezbednost saobraćaja, koji pokazuju i da su od 2012. godine čak 7.673 deteta uzrasta do 14 godina doživela saobraćajnu nesreću, od čega je teže povređeno njih 1.109. Najviše ih je poginulo na teritoriji Beograda, Novog Sada i Smedereva, i to uglavnom u avgustu i novembru.\nSedmogodišnja devojčica N. N., koja je u noći između četvrtka i petka poginula u saobraćajnoj nesreći na putu Valjevo - Ub, kada je vozač "škode felicije", njen otac D. N., prešao u suprotnu kolovoznu traku i direktno udario u "audi" u kojem je bila šestočlana porodica sa četvoro dece, poslednja je koja se pridružila ovoj crnoj statistici.\n- Tokom prošle godine povređeno povređeno je 1.636 mališana - kaže za "Novosti" Duško Pešić iz Agencije za bezbednost saobraćaja. - Deca putnici su najugroženiji, jer se 90 odsto njih nepravilo prevozi u auto-sedištima. Te naprave zapravo ne odgovaraju težini ili visini deteta, nisu ispravno postavljena ili dete u njemu nije pravilno vezano.\nPrema tvrdnji našeg sagovornika, a na osnovu istraživanja Agencije, zaštita dece do tri godine starosti jedino je u Subotici na zadovoljavajućem nivou, dok u ostalim srpskim gradovima roditelji mnogo ređe postavljaju dečja sedišta u automobile.\n- U tragediji kod Aleksinca beba koja je bila u naručju majke je nastradala, a dete koje je u istom automobilu sedelo u auto-sedištu je preživelo. Novim zakonom je planirano da se korišćenje sedalica u vozilu određuje prema visini i težini deteta, umesto prema starosti kao dosad - ističe Pešić.\n- Razloga je bezbroj, ali najmlađi najviše ginu ili bivaju povređeni jer ih mame i tate ne vezuju u sigurnosnim sedištima, ili ih uopšte ne stavljaju u njega. Mnogi i ne učvršćuju auto-sedište pojasem vozila u skladu sa uputstvom proizvođača i ne zatežu dovoljno pojaseve, tako da se između trake i ključne kosti može provući samo jedan prst - kaže Pešić.\nRoditelji, inače često greše prilikom kupovine dečjeg auto-sedišta, pa tako uzimaju ona koja nisu testirana. Stručnjaci kažu da treba proveriti da li se na sedalici nalazi nalepnica UN ECE R44, koja garantuje da je ona odobrena i testirana. U najgorim i najekstremnijim slučajevima, upozoravaju stručnjaci, vozači u krilo stavljaju decu i uče ih da voze, ne razmišljajući o mogućim posledicama.\nMEĐUNARODNI dan sećanja na žrtve saobraćajnih nezgoda obeležen je u nedelju u Starom dvoru otvaranjem izložbe "Trenutak menja sve" i odavanjem pošte minutom ćutanja poginulima u saobraćajnim nesrećama.\nKako je rečeno, u 2016. godini bilo je 607 žrtava saobraćajnih nesreća u Srbiji, a oko 20.400 ljudi je povređeno u tim nesrećama. Direktor policije Vladimir Rebić je rekao da je ovo momenat da se zapitamo da li smo svi učinili šta možemo da se poboljšaju uslovi i sveukupan ambijent radi veće bezbednosti u saobraćaju.\n- Broj poginulih i povređenih manji je nego što je bio prethodnih godina, ali niko ne može biti zadovoljan dok postoji ijedna žrtva saobraćajnih nesreća - naglasio je Rebić.\n* PREDLOG zakona o izmenama i dopunama Zakona o bezbednosti saobraćaja prošao je raspravu u Vladi, a Narodna skupština bi trebalo da ga usvoji za nekoliko nedelja. To znači da bi primena novih propisa u saobraćaju mogla da počne već krajem ove ili početkom sledeće godine.\n* MEĐU novinama je obavezno homologovano (testirano) sedište sve dok dete ne poraste do 135 santimetara visine, a za starije od četiri godine može i bezbednosno sedište.\n* OD 20.000 do 40.000 dinara platiće osoba koja sedi na prednjim sedištima i u krilu drži dete mlađe od 12 godina.\n* NAJSKUPLjI prekršaj koji će vozač morati da plati (od 100.000 do 120.000 dinara, najmanje devet meseci zabrane i od 13 do 15 kaznenih poena) odnosiće se na prevoženje deteta, mlađeg od 12 godina, na mestu vozača ili na mestu koje nije predviđeno za sedenje.


EPBiH: Planirana investiciona ulaganja u naredne tri godine 1,69 milijardi KM – Vaš obnovljivi izvor informacija – Energis\nEPBiH: Planirana investiciona ulaganja u naredne tri godine 1,69 milijardi KM\nIn Obnovljiva Energija - u pripremi\nPlanirana investiciona ulaganja u narednom trogodišnjem periodu iznose 1,69 milijardi KM, predviÃ°eno je Planom poslovanja JP Elektroprivreda BiH za period 2013. – 2015. koji je danas usvojen na Skupštini društva u Sarajevu. Najvažniji stareteški ciljevi u tom periodu, kako je istaknuto, jesu početak gradnje novih proizvodnih kapaciteta, modernizacija i prestruktuiranje rudnika i prestruktuiranje EPBiH u skladu sa evropskim\nPlanirana investiciona ulaganja u narednom trogodišnjem periodu iznose 1,69 milijardi KM, predviÃ°eno je Planom poslovanja JP Elektroprivreda BiH za period 2013. – 2015. koji je danas usvojen na Skupštini društva u Sarajevu.\nNajvažniji stareteški ciljevi u tom periodu, kako je istaknuto, jesu početak gradnje novih proizvodnih kapaciteta, modernizacija i prestruktuiranje rudnika i prestruktuiranje EPBiH u skladu sa evropskim direktivama.\nPlaniran je početak izgradnje šest objekata: HE Vranduk, male hidroelektrane na Neretvici i vjetroelektrana “žPodveležje” (projekti su u završnoj fazi pripreme, početak gradnje planiran u 201.3), zatim hidroelektrane “žUna Kostela” Aneks i “žJanjići” (početak gradnje planiran u 2014.), bloka 7 u TE Tuzla (početak gradnje planiran u 2014) i bloka 8 u TE Kakanj (početak gradnje planiran u 2015. godini).\nU planskom periodu u pogonu bi trebalo da budu dva kapaciteta – Vjetroelektrana Podveležje i mini hidroelektrana na Neretvici, prva faza.\nOobrazlažući plan poslovanja EPBiH za period 2013. – 2015. izvršni direktor Nedžad Mujagić kazao je da je predviÃ°eno značajno povećanje proizvodnje električne energije, a što je rezultat činjenice da su u proteklom periodu revitalizovani svi kapaciteti. Tako se očekuje i rast prihoda koji bi 2015. godine trebalo da preÃ°u milijardu KM.\nOd ukupno 1,69 milijardi KM planiranih investicija, jedna milijarda KM predviÃ°ena je za izgradnju novih zamjenskih termokapaciteta i novih proizvodnih kapaciteta iz obnovljivih izvora.\nSkupština dioničara usvojila je i odluke o izmjeni i dopuni odluka iz 2010. i 2011. godine o dokapitalizaciji i investicionim ulaganjima u zavisna društva – rudnike uglja koji su u sastavu Koncerna EPBiH.\nOdluke su donesene zbog probijanja rokova usljed dugotrajnih procedura javnih nabavki i drugih poteškoća.\nTakoÃ°er, prihvaćena je izmjena odluke o davanju pozajmica rudnicima za finansiranje podsticajnih mjera sporazumnog raskida ugovra o radu.\nIzvršni direktor Senad Sarajlić je pojasnio da je u 2011. godini usvojena odluka o davanju pozajmica od 20,3 miliona KM za zbrinjavanje 678 uposlenika koji su se prema provedenoj studiji pokazali kao prekobrojni. Odziv u rudnicima za sporazumni prekid radnog odnosa nije bio zadovoljavajući. Stimulativne otpremnine prihvatilo je 76 radnika u ukupnoj vrijednosti 1,7 miliona KM.\nProblem viška zaposlenika, kako je dodao Sarajlić, pokušat će se riješiti produženjem roka pozajmice, ali i uvrštavanjem i drugih kategorija za pravo na stimulativne otpremnine.\nDrektor EPBiH Elvedin Grabovica u izjavi novinarima izrazio je zadovoljstvo usvojenim odlukama, kazavši da se njima daje prioritet intenziviranju izgradnje novih hidro i termokapaciteta.


Radio Boom93 :: Srbija :: Evropska konfederacija sindikata: Oduzimanje reprezentativnosti sindikatima u Srbiji zabrinjavajuće\nNaslovna | Info | Srbija | Evropska konfederacija sindikata: Oduzimanje reprezentativnosti sindikatima u Srbiji zabrinjavajuće\n08. 07. 2019. Beograd\nEvropska konfederacija sindikata: Oduzimanje reprezentativnosti sindikatima u Srbiji zabrinjavajuće\nU prvoj polovini godine tri sindikata izgubila su reprezentativnost – Policijski sindikat Srbije, Vojni sindikat i sindikat Nezavisnost u Republičkom geodetskom zavodu (RGZ). Ovim sindikatima je zajedničko to što često u javnosti kritikovali svoje poslodavce, ukazujući na moguće zloupotrebe. Dok odluke da ih proglase nereprezentativnim njihovi poslodavci pravdaju neispunjavanjem zakonskih uslova, predstavnici ova tri sindikata oduzimanje reprezentativnosti vide kao kaznu zbog štrajka, protesta i podnošenih krivičnih prijava.\nEvropska konfederacija sindikata za Insajder navodi da je zabrinuta aktuelnim stanjem u Srbiji u kome se, kako navode, procedure u postupcima ukidanja reprezentativnosti izostavljaju iako su obavezn.\nNakon štrajka koji je trajao više od 70 dana, akoji je iz nezadovoljstva uslovima rada u RGZ-u, između ostalih, započeo i sindikat Nezavisnost, Vlada se sporazumom obavezala da će zahteve štrajkača ispuniti do kraja maja.\nMeđutim, mesec dana kasnije predstavnici sindikata saopštili su da radnici koji su učestvovali u štrajku trpe šikaniranje. Iako iz RGZ-a demantuju navode da se nad štrajkačima vrši ikakav pritisak, ovom sindikatu je ubrzo oduzeta reprezentativnost.\nKomentarišući ovaj slučaj za Insajder, Evropska konfederacija sindikata ocenjuje da je dovođenje u pitanje reprezentativnosti „samo izgovor za napad na ovaj legitimni sindikat”.\n„Uplašeni smo zbog eskalacije konflikta u Srbiji, u kojem je reprezentativnost ovog sindikata sada pred izazovom. Trenutno stanje dodatno je za žaljenje pošto je sve urađeno bez poštovanja odgovarajućih procedura i bez dokaza koje bi sindikati mogli da dostave”, saopštila je Evropska konfederacija sindikata za Insajder.\nKako dodaju, ukidanje reprezentativnosti predstavlja „neuobičajen sled okolnosti“, koji, kako je navedeno, ne bi smeo da se dešava u zemlji sa uglednim sistemom industrijskih odnosa ili menadžmentom sa izgrađenim stavom prema demokratiji na radnim mestima.\nPodsetimo, Republički geodetski zavod (RGZ) 24. juna saopštio je kako sindikat Nezavisnost RGZ nije više reprezentativan jer ne ispunjava zakonski minimum za broj pristupnica odnosno članova sindikata. Takve navode su iz sindikata demantovali, tvrdeći za Insajder da je odluka o ukidanju reprezentativnosti nezakonita, te da predstavlja posledicu štrajka, zbog čega su najavili žalbu Ministarstvu za rad.\nPrema rečima izvršnog sekretara Nezavisnosti RGZ Nebojše Pejčinovića, Komisija nije osporila 427 od 516 predatih pristupnica sindikata Nezavisnost, što predstavlja više od 15 odsto zaposlenih u RGZ, koliko je potrebno za reprezentativnost.\nPSS: Pritisak otkako smo počeli da upozoravamo na korupciju u MUP-u\nReprezentativnost su u poslednjih šest meseci izgubili i Policijski sindikat Srbije (PSS) i Vojni sindikat Srbije (VSS). Tako je početkom marta odlukom Ministarstva unutrašnjih poslova Policijski sindikat Srbije proglašen nereprezentativnim, a razlog za to je, prema obrazloženju MUP-a, to što ovaj sindikat ima manje od 15 odsto zaposlenih u Ministarstvu.\nSa druge strane, ovakvu odluku MUP-a PSS je video kao “otimanje reprezentativnosti na nelegalan i brutalan način", jer, kako tvrde, imaju i više od minimalnog broja članova. Razlog za ukidanje reprezentativnosti u PSS-u su videli kao pritisak jer “upozoravaju na korupciju u vrhu MUP-a”.\nZato su predstavnici ovog sindikata, prema rečima njegovog potpredsednika Vladimira Pavićevića, osim žalbe na rešenje MUP-a, Upravnom sudu podneli i zahtev za privremenu meru stavljanja van snage rešenja kojim im se ukida reprezentativnost ali je sud to odbio.\nKako objašnjava Pavićević, obrazloženje Suda za odbijanje privremene mere bilo je da je odluka već doneta, objavljena u Službenom glasniku i da je samim tim šteta sindikatu već naneta.\n“Mi smo proverili sve Službene glasnike, kao i naši advokati, ali i ostali saradnici. Uvideli smo, međutim, da nikada nije objavljeno u Službenom glasniku da je Policijski sindikat Srbije izgubio reprezentativnost”, tvrdi potpredsednik PSS-a.\nOn ističe i da postupak po žalbi na rešenje MUP-a o ukidanju reprezentativnosti i dalje traje.\nVSS: Ministarstvo odbrane nema zakonskog osnova za ukidanje reprezentativnosti\nReprezentativnost je izgubio i najveći sindikat u sistemu odbrane, Vojni sindikat Srbije, koji je sa PSS-om u prethodnom periodu učestvovao u protestima protiv njihovih poslodavaca- Ministarstva unutrašnjih poslova i Ministarstva odbrane.\nTakvu odluku donelo je Ministarstvo odbrane sredinom aprila, pravdajući je izmenama statuta ovog sindikata, a prema kojima ono više nije njegov poslodavac. Od tada do danas, sindikat je, prema rečima njegovog predsednika Novice Antića, zbog “nezakonitog oduzimanja reprezentativnosti” pokrenuo i tužbe i krivičnu prijavu protiv ministra odbrane Aleksandra Vulina, a Vlada formirala komisiju koja će odlučiti o reprezentativnosti.\nKako Antić dodaje, sindikat je sa Vladom potpisao i sporazum kojim se Ministarstvo odbrane obavezuje da će omogućiti uslove za nesmetan rad sindikata.\n“Očekujemo da se u periodu od 15. do 20. jula reši pitanje naše reprezentativnosti. Imamo 7.400 članova a da bismo bili reprezentativni potrebno je da imamo oko 5.000, što znači da smo ubedljivo reprezentativni”, navodi za Insajder predsednik VSS-a.\nKomentarišući prethodne tvrdnje Ministarstva da im je reprezentativnost ukinuta jer prema izmenama statuta sindikata ono više nije njihov poslodavac, već Republika Srbija, Antić objašnjava da je istina da Ministarstvo nije poslodavac, ali da prema Zakonu o vojsci ono ipak jeste zastupnik Republike Srbije.\n“Rad VSS-a u skladu je tako i sa Zakonom o vojsci i sa Zakonom o radu, tako da nisu imali nikakav zakonski osnov da nam oduzmu reprezentativnost”, ističe Antić.\nPrema njegovim rečima, ministar odbrane je nakon ukidanja reprezentativnosti naložio i da se preispitaju osnovi ovog sindikata za raspolaganje prostorijama koje su im ranije bile ustupljene za rad.\n“To je zaustavljeno u međuvremenu našim pregovorima sa Vladom, tako da ta odluka ministra nije realizovana”, rekao je predsednik VSS-a.\nPodsetimo, VSS je pre ukidanja reprezentativnosti u nekoliko navrata saopštavao informacije o potencijalnim zloupotrebama unutar Ministarstva odbrane, a podneo je i krivičnu prijavu zbog sumnji da je licima iz kriminogene sredine dozvoljen ulaz u strelište Vojske Srbije.\nI VSS i PSS su prethodnih godina zajednički organizovali protesna okupljanja, tražeći poboljšanje materijalnog položaja vojnika i policajaca, a nedavno su se priključili i protestima „Jedan od pet miliona“.


NBS: Javni dug premašio granicu krize\nNarodna banka Srbije upozorava da je javni dug premašio, ne samo granicu definisanu Zakonom, već i granicu iznad koje je kriza javnog duga moguća i da je neophodno snažno fiskalno prilagođavanje.\nNBS je saopštila da je 29. juna predala Skupštini Republike Srbije svoj redovni godišnji izveštaj o poslovanju i rezultatima rada iz kojeg će novi poslanici imati priliku da se upoznaju sa najvažnijim ekonomskim i finansijskim pokazateljima za 2011. godinu.\nBez obzira na pad inflacije i pojedine pozitivne pokazatelje iz prethodne godine, centralna banka je skrenula pažnju Narodnoj skupštini da su rast javnog duga, potencijalna kriza u evrozoni, stagnacija i nelikvidnost privrede, boljke koje i dalje prate našu ekonomiju i ugrožavaju finansijsku stabilnost i privredni rast Srbije.\nNBS je upozorila i na rizik krize u evrozoni koja bi imao uticaja na Srbiju s obzirom na veoma značajan udeo (73,8 odsto) stranih banaka u aktivi bankarskog sektora naše zemlje, kao i na obimnu trgovnisku saradnju sa pojedinim zemljama EU.\nIsto tako, skrenuta je pažnja na zabrinjavajući porast problematičnih kredita koji su u martu činili 20,4 odsto od ukupnog broja odobrenih kredita.\n- Svi ovi podaci ukazuju na neophodnost da se što pre formira nova Vlada koja će biti u stanju da obuzda javnu potrošnju, a sa druge strane da obezbedi uslove za oporavak privrede - navodi se u saopštenju NBS.\nCentralna banka, ipak, navodi da su u prethodnoj godini zabeležena i neka pozitivna kretanja. Pre svega, inflacija je krajem 2011. godine bila sedam odsto, što je za 3,3 procenta manje u odnosu na inflaciju u decembru 2010. godine. Ovaj pozitivan trend se nastavio i u 2012. godini što pokazuje rekordno niska stopa od 2,7 odsto u aprilu.\nParalelno sa padom inflancije, NBS je u toku 2011. godine smanjivala i referentnu kamatnu stopu da bi na kraju godine ona iznosila 9,75 odsto, odnosno 1,75 procenata manje nego u decembru 2010. godine.\nUz navedene rezultate, NBS navodi da su relativna stabilnost kursa dinara koji je u 2011. godini ojačao u odnosu na evro za 0,8 procenata i porast štednje stanovništva za 6,6 odsto doprineli daljoj izgradnji poverenja međunarodnih investitora prema Srbiji.


Konkurs Sterijinog pozorja za originalni domaći dramski tekst - Fenomeni\nAutor/ka: admin September 17, 2013\nNa osnovu odluke Upravnog odbora, Sterijino pozorje raspisuje konkurs za originalni dramski tekst.\nPravo učešća na konkursu imaju državljani Republike Srbije i svi autori koji pišu na srpskom jeziku. Zaposleni u Sterijinom pozorju, članovi Upravnog i Nadzornog odbora Sterijinog pozorja kao i članovi redakcije časopisa za pozorišnu umetnost “Scena” nemaju pravo učešća.\nSterijino pozorje preuzima autorska prava na objavljivanje nagrađenog teksta u izdanjima Pozorja, na srpskom i engleskom jeziku, i prava na praizvođenje, bez naknadne nadoknade.\nKonkurs je anoniman. Tekstove, u štampanoj formi (4 primerka), slati pod šifrom. Na dramskom tekstu ne sme biti ime autora. U posebnoj koverti poslati rešenje šifre (šifra pod kojom je poslat rad, ime i prezime, adresa boravka i kontakt telefon). Isti autor može poslati najviše dva dramska teksta. Po objavljivanju rezultata, nagrađeni autor je dužan da u roku od pet dana pošalje originalni dramski tekst sa rešenjem šifre.\nRok za slanje tekstova je 30. novembar 2013.\nOdluku o nagradi žiri donosi do 31. januara 2014.\nDodela nagrade biće upriličena 29. marta 2014. (dan Sterijinog pozorja), u prostorijama Pozorja.\nSterijino pozorje raspisuje konkurs za originalni domaći dramski tekst pod pokroviteljstvom Ministarstva kulture i informisanja Republike Srbije, Gradske uprave za kulturu Novog Sada i Sekretarijata za kulturu i javno informisanje AP Vojvodine.\ndramski tekst konkurs Sterijino pozorje\nKonkursi\tPjesnički konkurs Mesopotamija – Međunarodni d…\nKonkursi\tKonkurs Beogradskog dramskog pozorišta za dramski…


IZ ŠKOLA STIŽU ODGOVORI MINISTARSTVU: Uniforme sve izvesnije | 013 info\nIZ ŠKOLA STIŽU ODGOVORI MINISTARSTVU: Uniforme sve izvesnije\nBlic\tNed, 29/01/2017 - 11:46\n- Počeli su da stižu odgovori na ankete koje su davale školske uprave i, kako stvari za sada stoje, deluje da hoće. Samo ćemo videti u kom modelu i kada - rekla je za Blic Milovanovićeva.\nKako "Blic" nezvanično saznaje, odluka o uvođenju uniformi u osnovnim školama verovatno će biti doneta na nivou cele države, a ona će definitivno biti doneta tek kada Ministarstvo bude imalo pred sobom rezultate svih upitnika. Ankete su prosleđene školskim upravama, koje ih dele školama, ali svaka od njih određuje način i vreme na koji će procenti volju roditelja. Jedna od škola koja još nije to učinila je OŠ "Stari grad" u Beogradu, koja je ovo ostavila za drugo polugodište.\n- Lično podržavam uvođenje uniformi, ali i predlog da se one uvedu na nivou Republike. Uvek ima onih koji se bune, te bi i celom kolektivu koji je na udaru roditelja bilo lakše ako bi odluka važila za sve škole - ističe direktorka ove škole Sanja Radmilović i dodaje da na putu ka uniformama najveći problem predstavljaju finansije.\nNeki od roditelja koji su popunjavali anketu zameraju što nije precizirano kako bi uniforme izgledale, ni ko bi ih finansirao. Kako je Milovanovićeva istakla ranije, modeli finansiranja koji se razmatraju podrazumevaju ili da uniforme budu vlasništvo škole i da ih deca vrate na kraju školske godine ili da ih kupuju roditelji. Izbor boje i izgleda uniforme Ministarstvo prepušta školama, a verovatno će i sami đaci biti uključeni.


Škoda Kosmiq stiže sledeće godine - Auto Republika\nKompanija koja posluje u sastavu Volkswagen grupe, džinovskog konglomerata iz Nemačke, Škoda je na prethodnom Salonu automobila u Ženevi predstavila svoju viziju malog krosovera, doduše u konceptnoj formi. Naravno, reč je o modelu Vision X.\nSada stižu vesti da je pred češkim zavodom za zaštitu intelektualne svojine, proizvođač podneo zahtev za zaštitu imena “Kosmiq”. Pošto smo se već upoznali sa nomenklaturom naziva iz palete krosovera češke marke, koja trenutno uključuje veći Kodiaq i manji Karoq, nije teško pretpostaviti da će i novopridošli Kosmiq pojačati SUV postavu ovog proizvođača.\nSvoje mesto u gami, Kosmiq će zauzeti na isti način kao što su to uradili blizanci, modeli Seat Arona i Volkswagen T-Cross u svojim jatima. To dakle znači da će Kosmiq reprezentovati serijsku verziju pomenutog koncepta Vision X.\nIz istih izvora stiže i najava o početku serijske proizvodnje Kosmiqa koja je na kalendaru označena za mesec juli, uz prethodnu premijeru na predstojećem Salonu automobila u Ženevi. Ukoliko sve bude teklo prema planu, Kosmiq će se u evropskim prodajnim salonima naći početkom sledeće jeseni.\nZgodna je prilika da izvestimo i o jednom lepom jubileju Škodinih pregalaca. U pogonima lociranim u Mladoj Boleslavi, upravo je proizvedena jedinica za transmisiju MQ 200, koja predstavlja primerak sa rednim brojem 7.000.000.\nU ovoj fabrici se šestostepene manuelne transmisije proizvode od 2000. godine, a svoju primenu nalaze u brojnim modelima Volkswagen grupe. Škoda planira da tokom ove i naredne godine, dodatno osavremeni postrojenja za izradu ovih menjača, pa je tako opredelila iznos od 65 miliona evra za te namene.\ntags: Kosmiq Mlada Boleslava MQ 200 škoda Vision X\nprevious Volkswagen odbacio mogućnost spajanja u jednu kompaniju sa Fordom\nnext Uhvaćen serijski kradljivac farova sa vozila marki Audi i Porsche\n„Majka rađa, Bog sastavlja“ – Honda CR-V isporučena moronu


Đukanović uručio Medalju za zasluge države Crne Gore dugogodišnjem počasnom konzulu u Istanbulu | TRT Srpski\n05.03.2021 ~ 27.04.2021\nPredsednik Crne Gore Milo Đukanović primio je Akana Suvera, dugogodišnjeg počasnog konzula Crne Gore u Istanbulu i aktuelnog počasnog konzula u oblasti Balikesir, kojem je uručio Medalju za zasluge države Crne Gore, javlja Anadolu Agency (AA).\nPredsednik Đukanović naglasio je da je Suver dao značajan doprinos međudržavnim odnosima Crne Gore i Turske, posebno u vreme njegovog mandata počasnog konzula u Istanbulu kao i kroz angažovanje u fondaciji "Marmara" koja je imala važne inicijative za Crnu Goru i region. Iskazao je zadovoljstvo što će i nakon otvaranja Generalnog konzulata Crne Gore u Turskoj, čime je prestao angažman počasnog konzula za oblast Istanbula, Suver biti u prilici da sa nove pozicije nastavi da snažno doprinos razvoju odnosa dve države.\n"Uz najdublje uverenje da priznanje odlazi u prave ruke, Đukanović je čestitao Suveru i na dobijanju crnogorskog pasoša, što je više nego zasluženi čin uvažavanja države Crne Gore, koji potvrđuje visoki kvalitet odnosa i učvršćeno prijateljstvo dve zemlje", saopšteno je iz kabineta predsednika Crne Gore.\nPočasni konzul je uz zahvalnost za visoko državno priznanje iskazao zadovoljstvo što je predsednik Đukanović sada i njegov predsednik, podsećajući da je u proteklih 12 godina svim srcem radio za Crnu Goru.\nĐukanoviću je uručio pozivno pismo za učešće na 24. Euroazijskom ekonomskom samitu na leto u Istanbulu, što je primljeno sa zahvalnošću i s očekivanjem da će situacija uslovljena pandemijom omogućiti njegovu realizaciju.


Albanski mediji „rešetali“ ruskog zvaničnika zapaljivim pitanjima - Sputnjik Srbija\n04:01 26 Avgust 2019\n18:27 11.03.2019 (osveženo 18:30 11.03.2019) Preuzmite kraći link\n— Rusija je uvek podržavala proces traganja za trajnim i održivim rešenjem problema imena balkanske republike na prihvatljivoj osnovi za Skoplje i Atinu, bez mešanja spolja i nametanja veštačkih rokova i uslova. Ipak, mi nismo mogli da ne vidimo kako je za vreme procesa potpisivanja i odobravanja Prespanskog sporazuma bilo ozbiljnih kršenja unutrašnjeg zakonodavstva Makedonije i međunarodnopravnih normi sa velikim pritiskom spolja i ignorisanjem mišljenja većine stanovništva. Ubeđeni smo da je brzina kojom je zaključen ovaj dokument uslovljena pre svega željom da se što pre uvuče Skoplje u NATO, a ne da se pomogne rešenje bilateralnog spora.\n— Kako što je poznato iz rezolucije 1244 UN od 9. septembra 2010. godine, dijalog između Beograda i Prištine se vrši uz posredništvo EU. Stav Ruske Federacije je da ovaj proces treba da se zasniva na međunarodnom pravu i okvirnom dokumentu kosovskog rešavanja krize — rezolucije SB UN 1244, po kojoj je autonomna pokrajina Kosovo sastavni deo Srbije.\n— Naš odnos prema politici „otvorenih vrata“ NATO-a je dobro poznat: mi smo ubeđeni da uvlačenje iznova novih država u taj blok nije u skladu sa realnim evropskim interesima, ne pomaže jačanju bezbednosti ni država koje ulaze u NATO niti same te organizacije, niti, naravno, Rusije.


Saobraćajni znakovi sa radarima u zonama novosadskih osnovnih škola – SveVesti.net\nU okviru nastavka projekta Unapređenja opreme za kontrolu saobraćaja, Grad nabavlja nove saobraćajne znakove sa radarima u zonama osnovnih škola. Njihova misija jeste informisanje vozača o ograničenju i prekoračenju brzine, ali i prikupljanje podataka za analizu, koja bi trebalo da smanji broj saobraćajnih nezgoda i bahatih vozača u Novom Sadu.\nZeleni smeško uz reči hvala i crveni sa upozorenjem uspori, na displejevima u zonama škola, uskoro će postati svakodnevica Novosađana. Saobraćajni znaci sa dopler radarima, odnosno brzinskim displejevima biće postavljeni za sada, u zonama tri osnovne škole u gradu i okolini.\n“Bukvalno ili se zahvaljujemo ili smo nezadovoljni sa njihovom brzinom. Naravno, svi podaci se snimaju i svi podaci su u računaru, posle godinu dana se radi analiza koliko je to ljudi koji su poštovali zonu škola i vozili ispod 30”, kaže Đorđe Basarić načelnik Gradske uprave za saobraćaj i puteve i dodaje: “Treba napomenuti da je to već urađeno ispred ove škole gde se mi trenutno nalazimo, kod Osnovne škole “Đorđe Natošević” i urađeno je na Telepu u školi “Jožef Atila”. Ono što je bitno u razgovoru sa saobraćajnom policijom više ovde i kod škole na Telepu više nemamo problema, a to nam je najbitnije da deca bezbedno idu, odnosno dolaze i odlaze iz škole.”\nPrevious Obeležen dan biblioteke u Vrbasu\nNext Potrebna pomoć devetočlanoj porodici Čuturilov iz Mošorina


SPO Kruševac – Saopštenje za javnost | Kruševac Info\nSPO Kruševac – Saopštenje za javnost\nSrpski pokret obnove Kruševac izdao je saopštenje koje prenosimo u celosti\nSPO Kruševac poziva sve svoje članove i mesne odbore koji su svojevremeno poverovali u lokalpatriotske namere Branislava Katančevića, da se vrate svojoj kući, gde pripadaju i gde zaista mogu da ostvare svoje ideje. Licemerno je i neiskreno da Branislav Katančević ponovo manipuliše ljudima u Velikom Šiljegovcu. Podsećamo da je Katančević u najmanje deset javnih nastupa obećao da će inicijativu da njihovo selo preraste u opštinu pokrenuti već na drugom zasedanju Skupštine Kruševca. Svedoci smo da se radilo o manipulaciji koja je za cilj imala otimanje glasova i golu borbu za vlast.\nSrpski pokret obnove sa ponosom obaveštava javnost da se upravo na području najvećeg kruševačkog sela, Velikog Šiljegovca, bivši članovi masovno vraćaju, uviđajući prave namere Branislava Katančevića.\nPoštovani prijatelji, nakon kolektivnog prelaska u Demokratsku stranku, Pokret za promene praktično prestaje da postoji. Vreme je da nastavimo zajedničku borbu za osnivanje gradskih opština, veće ulaganje u poljoprivredu, sektor malih preduzeća i bolji položaj mesnih zajednica.\n« PU Kruševac – Uhapšen zbog prodaje droge kruševačkim narkomanima\nBroj zaposlenih u Kruševcu i Srbiji svakim danom sve manji »


Kad maca diktira pravila u kući\nVećina ljudi koja voli životinje će se pre odlučiti za mačku kao kućnog ljubimca, nego za psa.\nMaca može dugo da boravi sama u stanu, ne zahteva izvođenje u šetnju, jede manje od psa, ali zato ovaj preslatki čupavac sa sobom nosi druge stvari, o kojima bi trebalo da znate pre nego što postane novi član porodice.\n- Pre nego donesete macu kući, proverite da li je neko od ukućana alergičan na mačke jer vam se može desiti da ćete morati odmah da je vratite.\n- Macu ćete moći da ostavite samu duže vreme, ali ne smete prema njoj da se odnosite grubo jer će postati agresivna i nervozna.\n- Iako spada u male životinje, mačka može i te kako da bude finansijski teret. Stvari na koje unapred treba da računate jesu troškovi za hranu, vitamine, lekove, posip, igračke i obaveznu zaštitu od buva i krpelja.


Sedam loših navika vozača u Srbiji - Užice online\nŠta biste vi dodali na listu?\nFotografija: Alvaro Reyes\nJedan od najvećih uzroka saobraćajnih nesreća sa smrtnim ishodima jeste vožnja u alkoholisanom stanju. Vožnja u alkoholisanom stanju neće se naći na listi loših navika, jer to nije navika već svesno činjenje krivičnog dela. Alkoholizam nije navika!\nU slučaju da učestvujete u saobraćajnoj nesreći pripadnici MUP-a će odmah vašem mobilnom operateru poslati zahtev. Preko tog zahteva će proveriti da li ste vi u trenutku nesreće razgovarali na telefon, slali SMS ili koristili internet. Tako da ako ste koristili telefon tokom vožnje ili tokom saobraćajne nesreće očekujte da snosite posledice.\n2. Slušalice u ušima\nSlušalice u ušima vas u potpunosti izoluju od važnih zvukova kao što su sirene automobila, alarma na prelazu pruga ili sirene vozila za hitne slučajeve\nProstor koji treba da ostavite između vašeg i drugog automobila zavisi od vaše brzine i lokalnih uslova. Veće rastojanje uz prilagođenu brzinu daje Vam dodatno vreme za reakciju u nepredvidljivim situacijama.\nU gustom saobraćaju je neophodno da koristite žmigavac kako biste signalizirali promenu trake. Bez toga, drugi vozač ne može znati vašu nameru. Naravno da i kada nije gust saobraćaj treba signalizirati promenu trake.\nPored vožnje u alkoholisanom stanju, neprilagođena brzina je glavni uzročnik saobraćajnih nesreća. Nepoštovanje ograničenja brzine smanjuje vam prostor za manervisanje i vreme reakcije. Drugi deo ove priče jeste da kvalitet naših puteva nije predviđen za veće brzine.\n6. Vožnja bez uključenih farova\nPored očitih prednosti koje vi kao vozač imate od uključenih farova, vi na ovaj način obaveštavate i ostale učesnike u saobraćaju o vašoj prisustnosti i poziciji.\n7. Vožnja bez sigurnosnog pojasa\nZanimljivo je da u pojedinim državama vezivanje pojasa nije obavezno. Zašto? Zato što ne korišćenjem pojasa vi ugrožavate samo sebe, a ako ste vi budala, ko je država da se tu meša…


Zuma posreduje u Libiji\nIzbeglice na granici Libije i Tunisa\nPredsednik Južnoafričke republike Džejkob Zuma doputovao je u Libiju u nastojanju da postigne dogovor o prekidu vatre između vlada libijskog predsednika Moamera Gadafija i pobunjenika koji se bore za njegovo svrgavanje.\nZuma je danas doleteo avionom u Tripoli, u drugu posetu Libiji otkada su opozicioni aktivisti sredinom februara započeli ustanak protiv Gadafija.\nPredsednik Južnoafričke republike rekao je da će u razgovorima sa libijskim zvaničnicima zastupati Afričku uniju i da će pokušati da sprovede takozvanu "mapu puta ka miru" koju je pripremila pomenuta panafrička organizacija.\nZumin kabinet je saopštio da će on tražioti "momentalno obustavljanje svih neprijateljstava", proširenje isporuka pomoći i zaštitu stranih državljana. Ali kabinet je kao "pogrešne" odbacio izveštaje da će južnoafrički predsednik pozvati Gadafija da napusti vlast.


Preduzeće “Sarajevo-gas” Istočno Sarajevo obavještava svoje potrošače da im je njihov snabdjevač KJKP “Sarajevogas” Sarajevo, utvrdio novu nabavnu cijenu prirodnog gasa u iznosu od 0,705 KM po metru kubnom, koja će biti primjenjivana od sutra.\nDirektor “Sarajevo-gasa” Istočno Sarajevo Slavo Krajišnik rekao je Srni da je odluku o davanju saglasnosti o povećanju cijene gasa donijela Vlada Federacije BiH na juče održanoj sjednici.\nKrajišnik je naveo da će od sutra, cijena gasa za domaćinstva sa PDV-om iznositi 0,96062 KM po metru kubnom, što je više za 8,74 odsto u odnosu na dosadašnju cijenu koju su plaćali ovom preduzeću.\nZa komercijalne i industrijske kupce cijena prirodnog gasa povećana je za 8,16 odsto i sada iznosi 1,02375 KM po metru kubnom.\nKrajišnik je naglasio da je cijena povećana samo zbog povećanja nabavne cijene gasa.


Brnabić sa ministarkom pravde Gruzije o razvoju sveukupnih odnosa dveju zemalja - Telegraf.rs\n12/09/19 | 13:42\nBrnabić sa ministarkom pravde Gruzije o razvoju sveukupnih odnosa dveju zemalja\nPremijerka Brnabić je izrazila zahvalnost za principijelnu podršku Gruzije očuvanju teritorijalnog integriteta Srbije i dodala da Srbija na isti način podržava suverenitet i teritorijalni integritet Gruzije\nFoto: Tanjug/Slobodan Miljević/Vlada RS\nPredsednica Vlade Srbije Ana Brnabić razgovarala je danas sa ministarkom pravde Gruzije Teom Culukiani o razvoju sveukupnih odnosa dveju zemalja.\nPremijerka Brnabić je izrazila zahvalnost za principijelnu podršku Gruzije očuvanju teritorijalnog integriteta Srbije i dodala da Srbija na isti način podržava suverenitet i teritorijalni integritet Gruzije, navodi se u saopštenju vlade.\nSastanak u Vladi Srbije - Foto: Tanjug/Slobodan Miljević/Vlada RS\nMinistarka Culukiani je istakla značaj posete Srbiji i ocenila da su bilateralni odnosi dve zemlje veoma dobri, kao i da postoji mogućnost za njihovo dalje unapređenje kroz jačanje saradnje u oblastima evropskih integracija, unutrašnjih poslova i javne uprave.\nU razgovoru je konstatovano i da postoji prostor za dodatno unapređenje ekonomske saradnje.\nBrnabić je potvrdila spremnost Srbije za dalje jačanje sveukupne saradnje uz ocenu da će Diplomatska kancelarija Gruzije u Beogradu, kao i Konzulat na čelu sa počasnim konzulom, dati značajan doprinos na tom planu.\nPremijerka je podsetila i da je Srbija započela proceduru otvaranja diplomatske kancelarije Ambasade Srbije u Tbilisiju.\n(UŽIVO) Srbija danas dobija novu vladu, Brnabić iznosi ekspoze: Prvi prioritet zaštita zdravlja


Policija i tužilašto da se ne miješaju u rješavanje krize u Budvi - Vijesti | Radio Televizija Budva - Budva Crna Gora\nRadio Budva Live: The Cure - Close To Me\nGrupa od četiri nevladine organizacije (NVO) apelovala je na policiju i tužilašto da se ne uključuju u rješavanje pravne i političke krize u Budvi, i poručila da policija ne smije biti zloupotrijebljena za interese jedne političke grupacije.\nInstitut alternativa, Centar za istraživačko novinarstvo Crne Gore, Media centar i Centar za građansko obrazovanje osudili su "upad jedinica policije u zgradu Opštine Budva, nasilje i hapšenja opštinskih funkcionera, službenika i građana".\n„Apelujemo da se pritvoreni puste na slobodu, a policija i tužilašto da se ne uključuju u rješavanje pravne i političke krize u lokalnoj samoupravi Budve“, kaže se u saopštenju tih NVO.\nOni su pozvali nadležni sud da hitno odluči u odgovarajućim predmetima koji se nalaze pred tim sudom.\n„Očekujemo da se u vezi sa postupanjem policije otvore postupci pred svim nadzornim i kontrolnim mehanizmima rada policije“, kaže se u saopštenju NVO.\nPrema njihovim riječima, policija u demokratskom društvu ne smije biti zloupotrijebljena za interese jedne političke grupacije.\n„Pozivamo Evropsku uniju da uputi snažno upozorenje predsjedniku Crne Gore Milu Đukanoviću i premijeru Dušku Markoviću na neprimjereno miješanje Vlade i policije u politička pitanja i poslove lokalne samouprave“, zaključuje se u saopštenju.


Izložba fotografija carske porodice Romanov u Narodnom muzeju Užice - Portal Pasaž\nIzložba fotografija carske porodice Romanov u Narodnom muzeju Užice\nPosted: 13. februara 2017. u 22:35 / by Milunka Nikolić / comments (0)\nU Narodnom muzeju Užice, u ponedeljak 13. Februara otvorena je izložba fotografija „U susret Ruskom Caru. Romanovi- carsko služenje“ iz kolekcije Sretenjskog manastira iz Moskve, a kao deo projekta ovog manastira, portala Pravoslavie.ru u saradnji sa studiom „Ruski car“. Inicijativa za ovu izložbu pokrenuta je od strane Srpsko ruskog kluba Užice, a užički muzej ju je realizovao u saradnji sa Narodnim muzejom Čačak, gde je , nakon Berana, Nove Varoši, Zrenjanina Priboja i Prijepolja, postavka preseljena u zgradu užičkog muzeja.\nNakon pozdrava koji je prisutnoj publici uputio direktor Narodnog muzeja Užice , Nikola Gogić, prisutnima se obratio i sveštenik Vlade Kaplarević. On je istakao da je ovo „dvadeseta izložba, i jedan mali deo kojim se srpski narod odužuje i svetom Ruskom narodu i svetoj carskoj porodici „. Kaplarević je podsetio na žrtvu ruskog naroda i cara Romanova kojom je ispisan jedan deo istorije srpskog naroda.\nIzložbu čiju ceremoniju otvaranja je upotpunio nastup crkvenog hora „Đurđevak“ zvanično je otvorila direktor Narodnog muzeja Čačak, Delfina Rajić.\n-Izložba „U susret Ruskom Caru“ prikazuje svakodnevni život , duhovni i moralni lik ljudi koji su se od prvog trenutka ovozemaljskog postojanja našli u izuzetnim okolnostima , koje su bile predodređene posebnim društvenim položajem njihovih predaka ili srodnika. Ti ljudi prezivali su se Romanov. Predstavnici ove dinastija nosili su carsku krunu Rusije, odnosno ruske imperije više od 300 gdina, od februara 1613. do marta 1917. Godine. Romanivi su dali rusiji 18 vladara, a čije je vladavine zemlja postala snažna država, koja je dosegla svoj zenit i proživela tračične stranice istorije. Ovim eksluzivnim fotografijama predstavljamo poslednje izdanke carskog doma, članove male, ali veoma moćne zajednice- carske porodice , koja je pred kraj XIX veka brojala 50 članova- podsetila je direktorka čačanskog muzeja na biografiju ove svete ruske porodice, i dodala:\n-Neprikosnoven svet carskog doma zaslepljivao je sjajem, veličanstvenošću i otmenošću, te je pristup k njemu bio zabranjen za neposvećene. Bilo je dozvoljeno da se samo iz daljine, sa strahopoštovanjem , posmatra njegova paradna strana, a intimna, privatna – veoma strogo čuvana od tuđih očiju. Ipak sve što se dešavalo unutar carskog doma dobijalo je karakter važnog društvenog događaja. Upravo su različiti tranuci porodičnog života posledjeg ruskog cara , Nikolaja Drugog Romanova i njegove porodice, koji su u najtragičnijom istorijskim trenucima pokazali istinsku plemenitost i veličinu duše, ovekovečeni pred okom objektiva.Sa ovih izuzetnih fotografija posmatraju nas oči cara Nikolaja Drugog, carice Aleksandre, Marije i najmlađeg člana prodice Ronamov- carevića Alekseja. Te oči, nakon mučkog zločina, sklopile su se u noći između 16. i 17. jula 1918. godine u Jekaterinburgu.\nSrpsko- ruski klub Užice bio je inicijator ove izložbe u Užicu, a o ideji za njeno organizovanje , predsednik kluba , istoričar Nemanja Spalović , rekao je:\n-Srpsko- ruski klub Užice kontaktiran je od strane novinara Zorana Šaponjića koji je u ime jeromonarha Ignjatija Šestakova iz Sretenskog manastira iz Moskve, a koji je i autor izložbe, pa je tako i nastala ideja o organizovanju ove značajne izložbe. Ideju smo predložili Narodnom muzeju Užice koji se prihvatio organizacije u saradnji sa Narodnim muzejom iz Čačka. Drago mi je da je naš klub doprineo predstavljanju ove izložbe u našem gradu i nadam se da će naši sugrađani u njoj u što većem broju uživati narednih dana,i da će kroz nju saznati nešto i o istoriji, kao i o istorijskim vezama Srbije i Rusije koje je učvrstio upravo Nikolaj Drugi Romanov. Nemerljiv je njegov doprinos koji je Rusija učinila za spas srpske vojske 1916. godine , kada je zapretio Velikoj Britaniji i Francuskoj da će izaći iz saveza sa njima ukoliko ne pošalju brodove po iznemoglu srpsku vojsku koja se tada nalazila na albanskom primorju.\nPostavku čine crno bele fotografije iz istorijskih arhiva i ličnih albuma porodice Romanov, dimenzija 50 x 70 cm, a tematski je podeljena na nekoliko celina.\nIzložba u Narodnom muzeju Užice otvorena je do 1. marta, a potom se seli u muzej u Kraljevu.


ŠKOLA SPORTA ZA UČENIKE OD ŠEST DO DEVET GODINA - Top Portal\nNaslovnica BiH Lokalno ŠKOLA SPORTA ZA UČENIKE OD ŠEST DO DEVET GODINA\nŠKOLA SPORTA ZA UČENIKE OD ŠEST DO DEVET GODINA\nGradonačelnik Trebinja Luka Petrović najavio je danas da će u ovom gradu, u okviru sportskog društva “Leotar”, biti formirana škola sporta za učenike dobi od šest do devet godina, gdje bi se stručno i kvalitetno radilo sa djecom na razvoju fizičkih i mentalnih sposobnosti.\nPetrović je rekao da bi nakon završene škole sporta profesori fizičke kulture upućivali učenike u sportske klubove.\n“Razlog osnivanja škole je i povećan broj zdravstvenih poremećaja uzrokovanih fizičkom neaktivnošću djece školskog uzrasta”, naveo je Petrović, nakon sastanka sa direktorima trebinjskih osnovnih škola i nastavnicima fizičke kulture.\nPetrović je istakao da je, na osnovu izvještaja Zavoda za medicinu rada i sporta Republike Srpske, evidentno da veliki broj djece ima zdravstvene probleme koji su usko povezani za nedostatkom adekvatne fizičke aktivnosti.\nOn je podržao inicijativu da se angažuje profesor fizičke kulture koji bi vodio časove za učenike četvrtih i petih razreda, a biće formiran i spisak profesora fizičkog vaspitanja i obrazovanja, koji nemaju punu normu časova ili se nalaze na evidenciji Zavoda za za zapošljavanje u Trebinju, da bi bili angažovani u školi sporta ili sportskim kolektivima.\n“Nakon obavljene analize stanja fizičkog obrazovanja u osnovnim školama na području grada, koja će biti sprovedena u narednom periodu, omogućiće se slobodni termini u sportskoj dvorani `Miloš Mrdić` i osnovnim školama da bi škola sporta mogla nesmetano funkcionisati”, rekao je Petrović.\nOn je napomenuo da je, osim povećanja nivoa uključenosti djece u fizičke aktivnosti, u saradnji sa Zavodom za medicinu rada i sporta Republike Srpske, potrebno formirati i bazu podataka sa kartonom fizičkog razvoja učenika.\nPrethodni članakConte se zlatnim slovima upisao u istoriju Premier lige\nNaredni članakBiH profitirala iz sukoba Srbije i Hrvatske: Igman ugovorio posao vrijedan milion KM


Printermayin MLT-D111S zamenski toner za Samsung M2020,2022, 2070 toner cena, cene Srbija, prodaja Beograd Novi Sad Niš\nPrintermayin MLT-D111S zamenski toner za Samsung M2020,2022, 2070 toner cene\nTrenutno nemamo slike za Printermayin MLT-D111S zamenski toner za Samsung M2020,2022, 2070\nEPonuda nije internet prodavnica već Vam omogućava da brzo i lako nađete Printermayin MLT-D111S zamenski toner za Samsung M2020,2022, 2070 toner po najjeftinijoj ceni. Naš cilj je da kupci budu što bolje informisani o ponudi Printermayin toner MLT-D111S zamenski toner za Samsung M2020,2022, 2070 na tržištu Srbije. Vrlo lako nalazite željeni proizvod za kategoriju Toneri cene, ne morate da lutate od sajta do sajta za Printermayin Toneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Printermayin MLT-D111S zamenski toner za Samsung M2020,2022, 2070 toner sa PRODAVCEM. EPonuda ne može da garantuje potpunu tačnost specifikacije i slika za Printermayin MLT-D111S zamenski toner za Samsung M2020,2022, 2070 toner. Pre kupovine, podatke za Printermayin toner MLT-D111S zamenski toner za Samsung M2020,2022, 2070 proverite na sajtu PROIZVOĐAČA.


Vladan Kovačević: Odbrana Barabanu bila nam je prekretnica, hvala stručnom štabu na ukazanoj prilici - sport1.ba\nVladan Kovačević: Odbrana Barabanu bila nam je prekretnica, hvala stručnom štabu na ukazanoj prilici\n06.08.2018 u 10:19 Piše: Kenan Kaloper\nNakon poraza od 8:0 protiv Atalante, fudbaleri Sarajeva su rezultatom 1:0 savladali Slobodu na gostovanju i tako su se barem malo oporavili od šoka doživljenog protiv italijanskog tima.\nU utakmici protiv Slobode debitovao je mladi golman Bordo tima Vladan Kovačević, koji je pružio dosta solidnu partiju u tradicionalno neugodnoj atmosferi na Tušnju, a za naš portal je istakao da je ovo bila jako važna pobjeda za Sarajevo, koje sada može mnogo lakše disati.\n"Bilo je nezgodno ući u utakmicu nakon poraza od Atalante. Ja sam imao blagu tremu jer mi je to bio debi, ali iskusniji igrači i stručni štab mnogo su mi pomogli da se osjećam bolje i mnogo sam im zahvalan zbog toga. Jako je važno da smo ostvarili ovu pobjedu, sigurno je da smo iz utakmice izašli sa mnogo više samopouzdanja nego što smo ga imali kad smo ulazili u nju", istakao je mladi Kovačević.\nVeć u petoj minuti svog debija za Sarajevo, Kovačević je spasio svoj gol nakon udarca Ivana Barabana i tako je znatno olakšao nastavak utakmice Sarajevu.\n"Mislim da nam je to bila prekretnica, neki pozitivan impuls na ekipu. Drago mi je što ispalo tako, sretan sam što sam mogao pomoći ekipi. Sloboda nam u nastavku meča i nije baš toliko ozbiljno prijetila", istakao je mladi golman.\nZa kraj se zahvalio stručnom štabu na ukazanoj prilici uz nadu da će ih biti još u budućnosti.\n"Mnogo dugujem stručnom štabu, velika je ovo stvar za mene kao mladog igrača. Nadam se da sam opravdao njihova očekivanja. Nadam se da je ovo samo prva u nizu utakmica i da će ih biti još mnogo", kazao je Kovačević na kraju.\nSarajevo mladog golmana poslalo na pozajmicu u Slobodu iz Mrkonjić Grada\nPrilika za sticanje dragocjenog iskustva.


EU: Obnovljivi izvori energije pobedili fosilna goriva - ecofeminizam\nEU: Obnovljivi izvori energije pobedili fosilna goriva\nObnovljivi izvori 2020.godine, prvi put generisali više struje od fosilnih goriva u EU. To pokazuju podaci izveštaja kompanije Ember and Agora Energiewende’s, koji prati evropsku tranziciju električne energije. U izveštaju je analizirana kompletnja proizvodnja električne energije tokom 2020. godine u svakoj zemlji EU. Petu godinu za redom Ember, uradio je analizu, u saradnji sa Agora Energievende.\nPrema izveštaju 2020. u EU 38% struje generisano pomoću obnovljivih izvora, dok sagorevanjem fosilnih goriva proizvedeno 37% električne energije. Treći izvor energije u EU čini nuklearna energija sa 25%.\nOIE, poput energija vetra i sunca, hidroenergija i biomasa, prvi put postali dominantan izvor električne energije u Evropskoj uniji.\nEU: najzastupljeni solarna energija i energija vetra\nPrema podacima EMBER-a, pomoću energije vetra je generisano 14% struje, hidroelektrane su odgovorne za 13%. Zatim, biomasa je doprinela sa 6%, a solarna energija sa 5% proizvodnje električne energije.\nU ukupnoj proizvodnji struje najzastupljeniji su sektori solarne i energije vetra. U periodu od 2015-2020., zabeležili rast proizvodnje od 48%, dok su hidroenergija i biomasa ostali na približno istim vrednostima.\n„Značajno je da je Evropa dostigla ovaj prekretnički trenutak na početku decenije globalne klimatske akcije. Brzi rast proivonje energije putem vetra i sunca, uticao je na pad proizvodnje energije putem uglja. ovo je početak. Evropa se oslanja na vetar i solarnu energiju kako bi obezbedila postupno ukidanje uglja do 2030. godine. Pored toga, i ukidanje proizvodnje gasa i zatvaranje nuklearnih elektrana. Pored toga, raste i potreba, za električnom energijom za električne automobile, toplotne pumpe i elektrolizatora”, Dave Jones, Viši analitičar za električnu energiju, Ember.\nObnovljivi izvori su put, prvi korak ka sprečavanju posledica klimatkih promena. Neophodno je da se energetska tranzicija u EU odvija skoro tri puta brže nego u poslednjih pet godina.\n„Obnovljivi izvori koji generišu više struje od fosilnih goriva, važna su prekretnica u evropskoj tranziciji čiste energije. Međutim, ne budimo samozadovoljni. Evropski zeleni dogovor – naš odgovor na klimatsku krizu – zahteva oko 100 TVh godišnjih dodavanja obnovljivih izvora. Programi oporavka nakon pandemije stoga moraju ići paralelno sa ubrzanom klimatskom akcijom”, kaže Patrick Graichen, direktor, Agora Energievende.\nPandemija nije uticala na proizvodnju obnovljivih izvora?\nUporedo sa porastom proizvodnje električne energije iz obnovljivih izvora beleži se i pad korišćenja fosilnih goriva. Proizvodnja pomoću uglja je u Evropskoj uniji prošle godine bila za 20% niža nego 2019.\nIako je Covid-19 imao uticaj na sve zemlje, njegov uticaj na odnos fosilnih goriva i OIE, bio je ograničen. Rast obnovljivih izvora, uprkos pandemiji je ohrabrarujući podatak, a procenjuje se da bi pad proizvodnje fosilnih goriva mogao da bude i drastičniji.\nAustrija najviše proizvodi obnovljivih izvora energije\nsmatrano po državama, lideri Evropske unije u proizvodnji električne energije pomoću obnovljivih izvora su Austrija sa 79% udela obnovljivih izvora, Danska sa 78%, kao i Švedska sa 68% i Portugal sa 59%. Mada treba istaći da u Austriji i Švedskoj veliku ulogu imaju hidroelektrane.\nObnovoljivi izvori Šanija 2020. From: Hannah Broadbent (Ember)\nKada govorimo o napretku na polju solarne i energije vetra, tu prednjače Danska, Irska i Nemačka.\nSrbija 30% energije dobija od obnovljivih izvora\nSrbija trenutno oko 30% svoje električne energije dobija iz obnovljivih izvora, međutim to se u najvećoj meri odnosi na proizvodnju koja dolazi od velikih hidroelektrana. Ostatak struje u Srbiji se proizvodi pomoću uglja zbog čega su emisije gasova sa efektom staklene bašte po jedinici proizvedene energije znatno veće u odnosu na prosek Evropske unije.\nAgora Energievende., Ember, energija vetra, EU, fosilna goriva, klimatske promene, obnovljivi izvori, solarna energija\n← „Snažno zeleno“-naziv je Program podrške za zelene ideje\n„Zaštita životne sredine i ekonomski rast: iskustva iz Japana, EU i Srbije“ →


11 Interesantnih činjenica o E otpadu - E-reciklaža\n11 Interesantnih činjenica o E otpadu\nIako se skoro 100% e-otpada može se reciklirati, većina otpada ne stigne do procesa reciklaže. Recikliranjem e-otpada oporavljaju se mnogi resursi i smanjuje otpuštanje velike količine toksičnih hemikalija u okolinu. Supstance kao što su olovo, kadmijum i živa u elektronskom otpadu su izuzetno opasne po zdravlje, jer mogu uzrokovati teška oštećenja naših organa. U mnogim zemljama u razvoju, deca najviše pate od uticaja nepravilnih mera reciklaže. Obzirom na to da se broj kupljenih elektronskih uredjaja svake godine uvećava, problemi neadekvatnog odlaganja elektronskog otpada će takodje rasti.\nU nastavku čitajte o činjenicama koje se tiču e otpada kao teme od globalnog interesa.\nProcjenjuje se da je količina proizvedenog e otpada u svijetu oko 41,8 miliona tona a da će ta brojka do kraja 2018. godine dostići neverovatnih 49,8 miliona tona.\nPrema istraživanjima Ujedinjenih nacija, samo 16% ukupnog e-otpada proizvedenog u 2014 širom svijeta je reciklirano. Ova cifra u najboljem slučaju danas iznosi 20%.\nAgencija za zaštitu životne sredine procenjuje da recikliramo samo 8% naših mobilnih telefona, 17% televizora i 38% računara.\nPrema EPA-u (Agencija za zaštitu životne sredine), recikliranjem miliona odbačenih mobilnih telefona, možemo oporaviti preko 10.000 kilograma bakra, 270 kilograma srebra, 10 kilograma paladijuma i 25 kilograma zlata.\nSvake godine Amerikanci izbacuju oko 60 miliona dolara srebra i zlata slanjem svojih telefona na deponiju.\nOtprilike 20-50 miliona metričkih tona e-otpada završava godišnje na deponijama i neadekvatnim mestima za odlaganje.\nLoše odlaganje starih televizora može prouzrokovati isticanje olova u zemljište i podzemne vode. Svaki TV uredjaj može sadržati 4-8 kilograma olova koje značajno utiče na životnu sredinu na globalnom nivou.\nZa proizvodnju jednog računara i monitora potrebno je 260 kilograma fosilnih goriva, 48 kilograma hemikalija i 1,5 tona vode.\nProcene pokazuju da oko 40% svih teških metala na deponijama potiče od e-otpada.\nIstraživanja EPA pokazuju da se svakodnevno odbacuje oko 350.000 mobilnih telefona u vrednosti od oko 152 miliona na godišnjem nivou.\nUjedinjene nacije ističu da je globalni e-otpad porastao čak 33% u poslednje 4 godine.


Gorbačov: Amerika više da se bavi svojim problemima, nego tuđim - Povezane vesti - Naslovi.net\nMOSKVA – Bivši predsednik Sovjetskog saveza Mihail Gorbačov (89) veruje da neredi u Vašingtonu 6. januara podrivaju stabilnost u SAD i da američke vlasti treba više da se bave svojim problemima, nego tuđim. Gorbačov je rekao da Rusija i SAD treba… »\nGorbačov: SAD više da se bave svojim pitanjima, nego tuđim\nMOSKVA - Bivši predsednik Sovjetskog saveza Mihail Gorbačov (89) veruje da neredi u Vašingtonu 6. januara podrivaju stabilnost u SAD i da američke vlasti treba više da se bave svojim problemima, nego tuđim. Gorbačov je rekao da Rusija i SAD treba… »\n"SAD treba više da se bave svojim problemima, nego tuđima"\nBivši predsednik Sovjetskog saveza Mihail Gorbačov (89) veruje da neredi u Vašingtonu 6. januara podrivaju stabilnost u SAD. On je dodao da američke vlasti treba više da se bave svojim problemima, nego tuđim. Gorbačov je rekao da Rusija i SAD treba… »\nGorbačov poručio: Neredi u Vašingtonu podrivaju stabilnost u SAD, Amerika treba više da se bavi svojim problemima nego…\nBivši predsednik Sovjetskog saveza Mihail Gorbačov (89) veruje da neredi u Vašingtonu 6. januara podrivaju stabilnost u SAD i da američke vlasti treba više da se bave svojim problemima, nego tuđim. Gorbačov je rekao da Rusija i SAD treba… »\nRTV Novi Pazar pre 58 minutajoš 36 povezanih\nPobedio je najboljeg na svetu: Ovako je Evans reagovao posle pobede nad Đokovićem (VIDEO)\nVesti online pre 52 minutajoš 41 povezana\nN1 Info pre 46 minutajoš 31 povezana


Niška televizija » Kontrola prodaje proizvoda sa plavljenih područja daje rezultate (VIDEO)\nObjavljeno 29.04.2015. 13:28\nKontrola prodaje proizvoda sa plavljenih područja ide dobro, i daje rezultate, kažu u JKP Tržnica. U Upravi ovog preduzeća navode da imaju odličnu saradnju sa nadležnim inspekcijama, ali i sa Komunalnom policijom, pa se i akcije suzbijanja vanpijačne prodaje sprovode gotovo svakoga dana.\nJedna od aktuelnih tema u proteklih mesec dana u Nišu, svakako su bile poplave u okolnim selima, izlivanje fekalne kanalizacije, ali i kontrola prodaje poljoprivrednih proizvoda sa tih teritorija, kako ne bi stigli do krajnjeg potrošača. Osm apela Instituta za javno zdravlje i epidemiologa, u borbu se uključila i JKP „Tržnica.\nU upravi ovog preduzeća kažu da se otvaranje Niškog sajmišta, i prevođenje tog prostora za tu namenu, višestruko isplatilo. Ističu da osim što grad pokazuje da je društveno odgovoran, primer za dobru socijalnu politiku bio je i poslednji sajam zapošljavanja.\nNiška „Tržnica“ sprovodi svakodnevno kontrole i suzbijanje vanpijačne prodaje, i kako najavljuju, ta akcija biće aktuelna celog leta.


Popović: Zubinom Potoku 28 miliona dinara za unapređenje ambijenta za inovacije\nDecembar 11, 2019 17:46\nMinistarstvo za inovacije i tehnološki napredak Vlade Srbije na čelu sa Nenadom Popovićem dodelilo je bespovratna sredstva u ukupnom iznosu od 28 miliona dinara Opštini Zubin Potok, za sistemsko unapređenje inovacionih kapaciteta.\nMinistar za inovacije i tehnološki napredak Nenad Popović istakao je, da će Vlada Srbije finansirati "Start up" koji će biti opremljen najboljom tehnologijom, a koji će povezivati ostalih 16 inovacionih "start up" centara u Srbiji.\n"Na Kosovu i Metohiji imamo izvanredne inženjere, učenike i studente i zato je važno da im omogućimo da mogu da osnuju iste onakve ‘start up’ kompanije i da mogu da realizuju iste onakve inovacione ideje kakve se realizuju u drugim delovima Srbije", naveo je Popović.\nTakođe je istakao da je veoma važno da se na Kosovu razvija ekonomska komponenta koja će omogućiti inženjerima, mladima u školama ili na fakultetima, da svoje inovacione ideje pretoče u rezultat ili servis koji mogu da idu i na srpsko tržište, na Balkan ili u svet.\nPredsednik opštine Zubin Potok Stevan Vulović poručio je, da je ovo prvi "Start up" na Kosovu i Metohiji.\n"Ovim centrom ćemo zadržati mlade koji su diplomirali na na Univerzitetu u Prištini sa sedištem u Kosovskoj Mitrovici, 20 diplomaca na Elektortehnici i isto toliko na ostalim Tehničkim fakultetima, tako da ćemo svu tu mladu decu pokušati da zadržimo na KiM", poručio je Vulović.\nCilj tog programa je sistematsko unapređenje inovacionionih kapaciteta kroz sveobuhvatni pristup digitalnih tranformacija javnih usluga privredi društva koji treba da omogući efikasniju upotrebu resursa, odgovoran odnos prema životnoj sredini i povećanje kvaliteta života svih građana, kao i razvoj inovacionog preduzetništva.


Mada se očekivalo više neizvesnosti, Australijanci su rivala namučili jedino tokom prvih petnaestak minuta utakmice kada su imali 15 poena razlike (41:26).\nKada su Amerikanci "dodali gas" tokom treće četvrtine, više nije bilo prostora za razigravanje "kengura".\nSredinom trećeg perioda je bio kraj za Australiju nakon što nije postigla niti jedan poen sedam minuta, a za to vreme je SAD napravila seriju od 20 uzastopnih! Taj deo utakmice je bio preloman i uticao je na lako finaliziranje utakmice od strane američkog tima.\nKod Australijanaca je najefikasniji bio Peti Mils sa 15 poena, Dante Eksum je dodao 14.\nKevin Durent je predvodio Sjedinjene Američke Države sa 23 poena, saigrači iz Milvokija Dru Holidej i Kris Midlton su imali po 11.


Naslovna strana za četvrtak, 14. mart 2019. godine\nBeta 14. marta 2019. 09:15\nDnevne novine u izdanju od četvrtka 14. marta najviše pišu o ulozi Evropske unije u odnosima Beograda i Prištine, o nasilju nad ženama u Srbiji, kao i o hapšenju petorice muškaraca zbog sumnje da su drogu razvozili vozilima auto-škole.\nALO – „Reprezentativac Srbije diler droge“ piše o hapšenju pet osoba zbog dilovanja droge vozilima auto-škole. „Vojnik se survao niz liticu“ o pogibiji pripadnika Vojske Srbije u vojnom kampu na Jastrepcu.\nBLIC – „Imam manju platu od pomoćnika i sekretara“, list piše da je ministar spoljnih poslova Ivica Dačić na sednici Vlade rekao da nije logično da pomoćnici imaju veću platu od ministra. „Vozilima auto-škole razvozili narkotike“, o hapšenju petorice muškaraca zbog sumnje da su prodavali drogu koristeći vozila auto-škole.\nVEČERNJE NOVOSTI – „Nema rešenja za Kosovo bez Rusije i Kine“, o izjavi Federike Mogerini da sporazum Beograda i Prištine mora da odobri Savet bezbednosti. „Kusturica savetuje Dodika“, list piše da je predsedavajući Predsedništva Bosne i Hercegovine Milorad Dodik imenovao režisera Emira Kusturicu za savetnika.\nDANAS – „Vučić pomešao takse i eventualni rast penzija“, o izjavi predsednika Srbije Aleksandra Vučića da bi penzije bile veće za 12,5 odsto da nije taksi koje je Kosovo uvelo na robu iz Srbije i BiH. „Nasilje nad ženama ostaje problem u Srbiji“, za list kaže komesarka Saveta Evrope za ljudska prava Dunja Mijatović.\nINFORMER – „Sve više razvoda u Srbiji: U 2018. puklo 11.313 brakova“ piše o povećanju broja razvedenih brakova poslednjih godina. „Sergej skija u Aspenu“ o boravku predsednika Pokreta slobodnih gradjana Sergeja Trifunovića u SAD-u.\nKURIR – List piše o hapšenju pet osoba zbog dilovanja droge „Džudista prodavao drogu u gej klubovima“. „Dobra vest za nas, loša za Prištinu“ o stavu ministra spoljnih poslova Ivice Dačića o izjavi šefice diplomatije EU Federike Mogerini.\nPOLITIKA – O izjavi šefice diplomatije Evropske unije Federike Mogerini da sporazum Beograda i Prištine mora dobiti podršku Saveta bezbednosti list piše pod naslovom „Priznaje li Morgerinijeva nemoć EU“. „Uvodi se doživotni zatvor sa uslovnim otpustom“, list piše da će nakon 25 godina Srbija uvesti mogućnost da doživotni osudjenici traže prevremeni otpust.\nSRPSKI TELEGRAF – „Patrijarha otrovali da ne dodje na sahranu Djindjića“ list piše o navodnim saznanjima bezbednosnih službi da je patrijarhu Pavlu na dan sprovoda nešto stavljeno u hranu.\nLinta: 27 godina od zločina u Bradini niko nije osuđen\nAkcija za bezbednost dece u saobraćaju\nUmeren saobraćaj, suvi kolovozi\nProglašeni najbolji osnovci poznavaoci saobraćaja\nNa Adi Ciganlliji organizovan Smartić Prvi trening – sport i komunikacija za…\nDržavna juniorska matematička olimpijada u Jagodini\nAnketa: Plastične kese nisu najveći ekološki problem\nPrinc Dušan i princeza Valerija vencali se na Oplencu\nKazna doživotnog zatvora će moći da se izriče posle 1. decembra\nPoverenica povodom ubistva u Novom Sadu: U lancu odgovornih neko…\nNa Adi Ciganlliji organizovan Smartić Prvi trening –…\nŠta je to malo, žuto, ide levo-desno?\nPile se vraća sa dočeka nove godine.


Kalendar 16/08/2011 Srbija Sport\nPočetna Strana Kalendar / Arhiva 16/08/2011\nSuspendovane sudije koje su sudile Zvezdi i Partizanu!\nSudijska komisija Fudbalskog saveza Srbije (SK FSS) održala je vanrednu sednicu u Staroj Pazovi na kojoj je uočeno da je nekoliko arbitara ispoljilo propuste u prvom kolu Super lige, igranom prošlog vikenda.\nU sredu počinje prodaja karata za polufinale DK\nProdaja kompleta ulaznica za sva tri dana polufinala Dejvis kupa između teniskih reprezentacija Srbije i Argentine počeće u sredu, dok će pojedinačne karte biti naknadno puštene u prodaju.\nĐoković zaradio više od osam miliona dolara\nNajbolji svetski teniser Srbin Novak Đoković nalazi se na prvom mestu najnovije liste zarada na ATP turnirima u ovoj godini sa 8.063.518 dolara.\nNikola Peković potpisao za Partizan za vreme lokauta\nCrnogorski košarkaš Nikola Peković potpisao je danas ugovor sa Partizanom koji će trajati do kraja štrajka igrača u američkoj profesionalnoj ligi (NBA).\nLola Smiljanić potpisao za Partizan!\nIgrač sredine terena Milan Smiljanić potpisao je danas u prostorijama Fudbalskog saveza Beograda dvogodišnji ugovor sa Partizanom, za koji je prošle sezone nastupao na pozajmici iz španskog Espanjola.\nMaljković: Divac je lažov i prevarant!\nApsolutno neočekivano u intervjuu za 'Sportske novosti' Božidar Maljković, naš proslavljeni košarkaški trener, sada selektor Slovenije, uputio je niz uvreda na račun Vlade Divca, predsednika OKS i nekadašnjeg asa.\nIvanov: Partizan mora u Ligu Evrope!\nFudbalski reprezentativac Bugarske i štoper Partizana Ivan Ivanov smatra da ne bi bila katastrofa ispasti iz Lige Evrope, već da bi to bila velika tragedija za šampiona Srbije, prenosi "mozzartsport".\nPilić: Novak više nema pravu konkurenciju!\nU intervjuu za Press najpoznatiji teniski stručnjak sa ovih prostora i čovek koji je trasirao karijeru svetskog broja jedan, Nikola Pilić, ističe da će Novakova vladavina trajati još dugo.\n"Orlovi" u Belfastu bez Nemanje Vidića?!\nKapiten Mančester junajteda i glavni stub odbrane "orlova" Nemanja Vidić najverovatnije će zbog povrede morati da propusti kvalifikacioni duel za odlazak na Euro 2012. protiv Severne Irske u Belfastu.


Robna razmena poljoprivrednih i prehrambenih proizvoda između Srbije i Belorusije može biti i do četiri puta veća (SRB) – ePoljoMagazin\nRobna razmena poljoprivrednih i prehrambenih proizvoda između Srbije i Belorusije može biti i do četiri puta veća (SRB)\nMinistar poljoprivrede, šumarstva i vodoprivrede u Vladi Republike Srbije Branislav Nedimović razgovarao je juče, 2. decembra, sa ministrom poljoprivrede Belorusije Anatolijem Hotkom o saradnji dveju zemalja, ali i o tome kako da Srbija na najkvalitetniji način iskoristi Sporazum o slobodnoj trgovini sa Evroazijskom unijom.\nNedimović je nakon ovog sastanka, održanog uoči susreta predsednika dveju zemalja Aleksandra Vučića i Aleksandra Lukašenka, istakao da je Srbija, kao jedan od lidera u proizvodnji malina i šljiva, zanimljiva beloruskim privrednicima, koji su zainteresovani da od srpskog voća proizvode voćne jogurte.\nOn je dodao da Belorusija, s druge strane, našem tržištu može ponuditi maslac i mleko u prahu, koje nedostaje našoj konditorskoj industriji.\nPrema njegovim rečima, potrebe naše konditorske industrije za tom robom iznose 2.000 tona godišnje, a imamo svega 30 do 40 tona, napomenuvši da će Srbija za 15 do 20 dana izaći sa posebnim pravilima za uvoz te vrste robe bez carine.\nMeđu proizvodima koje bi Srbija mogla da plasira na tržište Belorusije su neke vrste voćnih rakija, mesne prerađevine i voće, precizirao je Nedimović.\nMinistar je najavio i da će sutra biti potpisan sporazum između mlekare “Ub” i jedne mlekare iz Belorusije o međusobnoj saradnji radi plasmana proizvoda na treća tržišta, kao što su tržište Evropske unije, Ruske Federacije i ostala zainteresovana tržišta.\nOn je ukazao na to da je robna razmena poljoprivrednih i prehrambenih proizvoda između dve zemlje manja od 20 miliona dolara, a ima potencijal da bude i do dva ili tri puta veća, s obzirom na pogodnosti iz Sporazuma o slobodnoj trgovini sa Evroazijskom unijom.\nTema razgovora, kako je rekao, bila je i mogućnost da u sektoru semenske robe srpske sorte uzmu veće učešće, jer je Srbija registrovana na beloruskim sortnim listama.\nNedimović je naglasio da Srbija u razmeni sa Belorusijom ostvaruje pozitivan spoljnotrgovinski bilans u iznosu od 500.000 dolara, i objasnio da naša zemlja najviše izvozi stočnu hranu, a uvozi mladi krompir, mlečne proizvode i luk.\nHotko je naveo da je ta zemlja jedan od lidera u proizvodnji mlečnih proizvoda, ali da joj nedostaje voće i voćni koncentrati za proizvodnju voćnih jogurta.\nBilo je reči i o uzgajanju bilja, što je tema od posebnog značaja za razvoj saradnje u oblasti obrazovanja, rekao je ministar, podsetivši na dobre odnose sa Poljoprivrednim fakultetom u Novom Sadu.\nHotko je naglasio da se Belorusija raduje investicijama iz Srbije, dodajući da srpski biznis ima kapacitete da učestvuje u agrarnom sektoru Belorusije.\nKategorija: Ostalo Tagovi: Belorusija, Branislav Nedimović, poljoprivreda, prehrana, Srbija, vesti